qundao/data-zh-poetry huggingface dataset:
萤联句
作者：毛奇龄
朝代：明
体裁：五言排律

古寺见秋萤，流辉映晚庭。向明还澹澹，入暗更荧荧。点乱因风转，光凝似火停。拽来投竹路，旋去触莲屏。拂座侵衣袂，黏丝缀甋瓴。散萦花底露，添作水中星。每恨临开卷，翻宜炤诵经。上方千个白，后夜一林青。布彩连行蠋，微文愧负螟。那堪同腐草，终岁但飘零。
萧伯升邀甡春浮园度腊不果将赴萧江覆寄见怀·其一
作者：毛奇龄
朝代：明
体裁：七言绝句

欲赴萧江偪岁除，灯前重写别君书。久行不道离家苦，说到东归泪满裾。
萧伯升邀甡春浮园度腊不果将赴萧江覆寄见怀·其三
作者：毛奇龄
朝代：明
体裁：七言绝句

东行岁暮役车休，回望西昌愁复愁。此去思君还不远，萧江仍在赣江流。
萧伯升邀甡春浮园度腊不果将赴萧江覆寄见怀·其二
作者：毛奇龄
朝代：明
体裁：七言绝句

秋风相约泛仙槎，许过西昌萧绛家。寒雨一帆频梦见，春浮园上雀梅花。
董生杖履图·其一
作者：毛奇龄
朝代：明
体裁：七言绝句

缝荷蹑葛兴翩翩，帝里相逢岂偶然。我欲邀君柳市去，杖头添挂百文钱。
董生杖履图·其二
作者：毛奇龄
朝代：明
体裁：七言绝句

虎头妙笔费寻思，杂缀衣麻并履丝。别有示人阿堵在，青青两眼向天时。
董生杖履图关中沈君为觐亲晋安值乱未达遂客死吾越其子扶柩西归过别挽之以诗·其一
作者：毛奇龄
朝代：明
体裁：七言绝句

先生家世本秦关，万里趋庭客未还。一自巫阳招谢后，灵旗长驻会稽山。
董良槚明府候选归里
作者：毛奇龄
朝代：明
体裁：五言律诗

振策游蓬苑，看山返镜湖。秦官需县令，汉相重江都。日下开金简，花间启玉壶。凤毛才五色，羡汝早栖梧。
蒋将军挽歌
作者：毛奇龄
朝代：明
体裁：七言律诗

先生射猎早归田，门下重歌薤露篇。曾破黄巾还渤海，何辞青冢象祁连。文螭自绕新题碣，枥马犹披旧赐鞯。惆怅过庭蒋诩在，方开三径杜陵边。
蒙内府席学士高轩见过随于报谒时留饮感赋三十五韵
作者：毛奇龄
朝代：明
体裁：古风

帝城春暖柳渐舒，乌裘百结悬柴车。王门何处堪曳裾，徒然怀刺随屠沽。北宫才子金马庐，曾披锦字红绫书。从龙起自丰沛墟，虚怀善下爱腐儒。春行渐访干木闾，自惭十载沉江湖。浪随严助思上书，惟恐操瑟非所须。欲行还住多趑趄，到门挟帚但埽除。俯首不敢系履絇，何期门吏禁走趋。居然倒屣迎王符，鳌扉宛转辟绮疏。邀予并坐红氍毹，清谈挥麈间有馀。腰间尚挂双玉鱼，御河流水烹满壶。攒盘苑核兼山蔬，楚苗之食陇阪苏。间写马酪倾乳酥，宛如水底蟠珊瑚。酒间诵我文未疏，刍荛曾采东园株。鸾凤五色狎野雏，从来荐达称子虚。枉称予赋同不如，方今筑馆招燕都，千里共披骏马图。丈夫知己无处无，醉醒何必怀菰芦。
蒙孙国公徵灏请召西园宴集有赠时予将南归舟次奉答
作者：毛奇龄
朝代：明
体裁：五言排律

西邸恢前绪，东吴绍世修。标名同燕颔，觐面在螭头。爵过平原秩，人如康乐侯。田犹颁鄠杜，文已驾曹刘。家自传卢矢，门无咏蒯缑。张钱长却会，祢刺竟先投。突室琴樽静，閒园竹树幽。高谈惊远听，散帙恣冥搜。醴向晴轩设，车从眢井留。鼎唇沾雀蛤，褥缝对犀牛。凭袂先王几，观铭舅氏卣。当阳褰武库，弘正醉书楼。宴比东堂胜，诗方南面优。天才倾八斗，国士感千秋。金券文难纪，银泥缄未酬。柳城相望隔，思煞潞河舟。
蒙阴道中
作者：毛奇龄
朝代：明
体裁：五言律诗

城隐斜阳里，旌连古驿中。林霏开北道，山势萃东蒙。草阁侵云绿，毡车度野红。因思作艺日，羽畎旧能同。
蓬池篇
作者：毛奇龄
朝代：明
体裁：古风

蓬池渺渺耶溪边，耶溪美人齐种莲。莲花莲叶何田田，风前日下长暄妍。东江节度文且贤，朝来招我尺素笺。红栏屈曲初张筵，圆方递代羞新鲜。娈童皎皎垂带年，满堂拂舞愁管弦。银陂倚栏坐栏前，宛如身在荷花船。伊昔蓬池多列仙，朱颜绿发青婵娟。荷珠作珥荷镜圆，风衣雨鬟净可怜。今来侑酒真茫然，微波著袜飞朝烟。蓬池如盏酒如泉，醉时欲蹋蓬池穿。谁闻芗泽碎珠钿，晚来洒雨荷花边。
蔡五十一同伯兄过寻甡西湖
作者：毛奇龄
朝代：明
体裁：五言律诗

故国归难得，春山望欲穷。呼人谷鸟下，寻弟黍苗中。零雨淹湖寺，浮云蔽海东。三年襟上血，相视暮灯红。
蔡五十一同伯兄过寻甡西湖
作者：毛奇龄
朝代：明

故国归难得，春山望欲穷。呼人谷鸟下，寻弟黍苗中。零雨淹湖寺，浮云蔽海东。三年襟上血，相视暮镫红。
蔡以敬处士郊园
作者：毛奇龄
朝代：明
体裁：古风

桃李三年盛，湖山一卧长。种蔬逢好雨，送客在残阳。何日还邻汝，西郊旧草堂。
蔡子伯庭前艺兰忽一茎两花过之有作·其一
作者：毛奇龄
朝代：明
体裁：古风

三阳扇融和，百草尽疏布。庭前有幽兰，辉辉总衔露。一苞发双茎，比茎坼两跗。翘然孤高姿，团栾自相附。初生本空谷，不与凡草伍。芳蕤托櫩楹，雅意重回互。春风发新荣，阶草展故素。顾兹埤丽情，相期咏修姱。
蔡子伯庭前艺兰忽一茎两花过之有作·其二
作者：毛奇龄
朝代：明
体裁：古风

猗猗庭前兰，日出汎景光。沙石莳有时，汤茗沃已长。谁言拥孤标，所见非同方。至德必有邻，草野应共藏。古称君子佩，不以幽不芳。树蕙既百亩，搴蓠亦三湘。相将得俦侣，勿道殊众常。不见兰泽间，新花满东堂。
蔡尔趾刘汉中黄世贵舒章倪之煌童衍戴金舒起凤集一沤亭和尔趾
作者：毛奇龄
朝代：明
体裁：五言律诗

曲渚环幽榭，临流近野航。樽前云鹤舞，城上草花香。水涨分堤带，歌清绕竹房。今朝良宴会，能慰客愁长。
蔡州宿除三年矣饮次感赋
作者：毛奇龄
朝代：明
体裁：五言绝句

柏酒官斋宴，梅花客舍情。残年除不尽，三在蔡州城。
蔡石舟生日
作者：毛奇龄
朝代：明
体裁：古风

少小屏铅椠，与君事琴书。避地东蜀间，溷迹樵与渔。中间苦奔走，相隔天一隅。三秋鲜良讯，四海皆友于。闻君访名山，所至淹柴车。有时就记室，托志偕阮瑜。于今四十年，方归南山庐。朱轩弃勿顾，华发看渐虚。行行遍天涯，剩此狂者躯。性僻捐晚食，兴至图春株。故交散已尽，旧巷行复纡。惟有王霸妻，相将守门闾。世事等蕉鹿，物化同溟鱼。几见抱白璧，而羡金与珠。况曾友浮丘，间道随方储。天地亦云宽，不废居且诸。漫言去日多，岁月诚安舒。乔松在高冈，霜雪总不渝。
蕃女怨
作者：毛奇龄
朝代：明

吴蛾窈窕初拂舞。堂下春雨。柳垂鋋，花转毂。暖翻红烛。只怜却舞汗衣干。又春寒。胡腾起作石国语。愁杀番女。罽靴尖，铜带软。蹴踏宛转。回头忽忆旧安西。两眉低。
蕃女怨·其一
作者：毛奇龄
朝代：明
体裁：词

吴蛾窈窕初拂舞。堂下春雨。柳垂鋋，花转毂。暖翻红烛。只怜却舞汗衣干。又春寒。
蕃女怨·其二
作者：毛奇龄
朝代：明
体裁：词

胡腾起作石国语。愁杀番女。罽靴尖，铜带软。蹴踏宛转。回头忽忆旧安西。两眉低。
蕺山寺
作者：毛奇龄
朝代：明
体裁：五言排律

东晋千秋宅，吾尝思右军。南朝四百寺，汝以奉龙君。洒墨飞花雨，清谈起佛云。名门成雁塔，道士恋鹅群。白社前贤散，乌衣隔巷曛。此山尝采蕺，歌苦不堪闻。
蕺山戒珠寺
作者：毛奇龄
朝代：明
体裁：五言律诗

古殿倚嵯峨，春风似永和。龙归华藏远，僧把戒珠多。旧巷看巢燕，清池想浴鹅。前王曾采蕺，霸业近如何。
薄暮饮龚氏别墅
作者：毛奇龄
朝代：明
体裁：七言律诗

樱桃厅院晚栖鸦，促席留欢日欲斜。醉里关心三部伎，墙头炤眼数枝花。金樽细度低红袖，画烛高烧出绛纱。车毂绕门流水去，满堂愁煞奏琵琶。
藩伯李公从贵州迁浙于其初度饮次赋呈四首·其三
作者：毛奇龄
朝代：明
体裁：七言绝句

槐堂相忆叹华颠，建节龙番又七年。图就五湖还有待，鹤飞莫近画筵前。
藩伯李公从贵州迁浙于其初度饮次赋呈四首·其二
作者：毛奇龄
朝代：明
体裁：七言绝句

屏藩高启浙河清，河上应留三过名。当日驿楼题咏去，到来惟有碧纱明。
藩伯李公从贵州迁浙于其初度饮次赋呈四首·其四
作者：毛奇龄
朝代：明
体裁：七言绝句

铃阁斜临湖寺东，兔葵长掩寿王宫。祗因前度刘郎在，尚见桃花雨后红。
虔州曾孝廉自宁夏获荐归遇姜弱翁宅
作者：毛奇龄
朝代：明
体裁：七言律诗

西行不肯夺儒冠，独上雄州看马盘。去国曾参原不贱，游秦范叔岂愁寒。河流峡下归灵武，雪满天都走贺兰。万里鸣沙能跃剑，翻惊此地到来难。
虞美人 其一 九日蠡城遇雨
作者：毛奇龄
朝代：明
体裁：词

龙山秋曙官亭冷。烟锁茱萸井。西风吹雨雁南来。何处还登戏马宋公台。美人垆下桑郎熟。细把金钱菊。辽东皂帽堕堪伤。不道满城风雨又重阳。
虞美人 其一 九日，同姚庸庵、张德远、左夔友诸君，泛湘湖登越王城，和庸庵韵。
作者：毛奇龄
朝代：明
体裁：词

平明载酒登高去。湖畔停船处。几株乌桕未全红。犹喜黄花开遍小桥东。长江一望环如带。放眼千山外。开樽更上越王城。多少夕阳江上晚来晴。
虞美人 其七 为刘比部题天禄阁燃藜图
作者：毛奇龄
朝代：明
体裁：词

图书万轴牙签满。辟蠹烧芸暖。果然子政是前身。羡煞当年天禄阁中人。白云司判西曹事。薇省曾留字。胸藏冰照宛如犀。绝胜西堂终夜对燃藜。
虞美人 其三 喜来、我平归自江右，寄诗并讯徐大文、张祖望、吴云章消息
作者：毛奇龄
朝代：明
体裁：词

布帆婀娜江州至。贻我相思字。怀中一日九开看。记得旧时风雨夜阑干。潮平若泛西陵渡。须把滕王赋。南州榻冷剑城凉。借问延陵何日下南昌。
虞美人 其三 题画为李都官寿
作者：毛奇龄
朝代：明
体裁：词

是谁画出潘家果。百琲珍珠颗。羡君原是柏梁才。记取桃梨橘栗李榴梅。玉瓶金锁琉璃瓮。且作和羹用。须知仙树本蟠根。欲借花前一醉石州春。
虞美人 其二 广陵李宗伯寓观女举作
作者：毛奇龄
朝代：明
体裁：词

芜城新曲勾栏浅。覆地氍毹软。小蛮金管雪儿筝。二十四桥明月照人醒。三朝不作衔书凤。但舞江南弄。晓风散去彩云愁。可是竹西歌吹久扬州。
虞美人 其二 过江寺和友
作者：毛奇龄
朝代：明
体裁：词

江郎祠外中秋月。城角吹将彻。十年长记此宵中。豪客相过深巷有微风。今来君宿耆阍下。又值中秋也。题将丽句最纷披。恍见当时桂树晚依依。
虞美人 其五 题瑞梅图，和宣城施少参词。
作者：毛奇龄
朝代：明
体裁：词

敬亭四月梅花发。正值清和节。慈恩寺里曲江边。新旧郎君争占一枝先。红罗欲寄无由寄。空写泥金字。楼头长赠碧山云。恰取花枝中半两平分。
虞美人 其六 题天台采药图，为淮安刘六皆比部
作者：毛奇龄
朝代：明
体裁：词

桃花又发临淮渡。错认天台路。行来莫笑太奔忙。知是赤栏桥畔旧刘郎。平明入直迥西寺。幞被双娥侍。含香谁问夜归迟。只恐桃花回首望中迷。
虞美人 其四 寄怀邹吁士
作者：毛奇龄
朝代：明
体裁：词

宫莺细啭皇州路。花暖金盘露。春风扈从赋长杨。策马归来重醉酒垆傍。钱塘五月冰壶晓。别馆新荷小。瑶辞百幅重南金。思煞梁园客子到如今。
虞美人 其四 早行口占
作者：毛奇龄
朝代：明
体裁：词

秋风槭槭敖阳路。草屋方垂露。当垆夜起数金钱。独对寒灯此夜不成眠。廿年歧路今方息。又是徵书急。柳梢斜挂月朦胧。不信还来骑马月明中。
虞美人·九日蠡城遇雨
作者：毛奇龄
朝代：明

龙山秋曙官亭冷。烟锁茱萸井。西风吹雨雁南来。何处还登戏马宋公台。美人垆下桑郎熟。细把金钱菊。辽东皂帽堕堪伤。不道满城风雨又重阳。芜城新曲勾栏浅。覆地氍毹软。小蛮金管雪儿筝。二十四桥明月照人醒。三朝不作衔书凤。但舞江南弄。晓风散去彩云愁。可是竹西歌吹久扬州。布帆婀娜江州至。贻我相思字。怀中一日九开看。记得旧时风雨夜阑干。潮平若泛西陵渡。须把滕王赋。南州榻冷剑城凉。借问延陵何日下南昌。宫莺细啭皇州路。花暖金盘露。春风扈从赋长杨。策马归来重醉酒垆傍。钱塘五月冰壶晓。别馆新荷小。瑶辞百幅重南金。思煞梁园客子到如今。
虞美人·九日，同姚庸庵、张德远、左夔友诸君，泛湘湖登越王城，和庸庵韵。
作者：毛奇龄
朝代：明

平明载酒登高去。湖畔停船处。几株乌桕未全红。犹喜黄花开遍小桥东。长江一望环如带。放眼千山外。开樽更上越王城。多少夕阳江上晚来晴。江郎祠外中秋月。城角吹将彻。十年长记此宵中。豪客相过深巷有微风。今来君宿耆阍下。又值中秋也。题将丽句最纷披。恍见当时桂树晚依依。是谁画出潘家果。百琲珍珠颗。羡君原是柏梁才。记取桃梨橘栗李榴梅。玉瓶金锁琉璃瓮。且作和羹用。须知仙树本蟠根。欲借花前一醉石州春。秋风槭槭敖阳路。草屋方垂露。当垆夜起数金钱。独对寒灯此夜不成眠。廿年歧路今方息。又是徵书急。柳梢斜挂月朦胧。不信还来骑马月明中。敬亭四月梅花发。正值清和节。慈恩寺里曲江边。新旧郎君争占一枝先。红罗欲寄无由寄。空写泥金字。楼头长赠碧山云。恰取花枝中半两平分。桃花又发临淮渡。错认天台路。行来莫笑太奔忙。知是赤栏桥畔旧刘郎。平明入直迥西寺。幞被双娥侍。含香谁问夜归迟。只恐桃花回首望中迷。图书万轴牙签满。辟蠹烧芸暖。果然子政是前身。羡煞当年天禄阁中人。白云司判西曹事。薇省曾留字。胸藏冰照宛如犀。绝胜西堂终夜对燃藜。
蛤上人还住湘溪·其一
作者：毛奇龄
朝代：明
体裁：七言绝句

一从掷锡中峰去，二十年来溪路迷。今日重寻朗公树，白云依旧满湘溪。
蛤上人还住湘溪·其二
作者：毛奇龄
朝代：明
体裁：七言绝句

净土门中清净身，珠绳百八挂来新。西河居士将西渡，此后谁为问道人。
蛤大师之宁州·其一
作者：毛奇龄
朝代：明
体裁：五言律诗

道人渡江去，拂衣隔人群。将携剡川雪，一卧匡庐云。妙指天边落，清谈石上闻。内廷供奉久，长忆圣明君。
蛤大师之宁州·其三
作者：毛奇龄
朝代：明
体裁：五言律诗

东土栖支遁，南朝重惠休。金台邀翠辇，铜碗赐红楼。出伏山前虎，行随海畔鸥。宗雷旧同社，相送上宁州。
蛤大师之宁州·其二
作者：毛奇龄
朝代：明
体裁：五言律诗

永夏辞天姥，新秋去若耶。题诗存八正，飞锡近三巴。钵隐龙宫树，衣裁鹫嵿花。天涯相问处，不记有恒沙。
蛤大师之宁州·其四
作者：毛奇龄
朝代：明
体裁：五言律诗

修溪石室好，此地得精庐。编户知僧律，长廊贮佛书。暂聆幽赞会，常住净明居。谁道秋江上，瞻云过太虚。
蝶恋花
作者：毛奇龄
朝代：明

蜡子樱儿飞绿鹊。午睡裁醒，倚遍雕红药。青映远山回雨脚。残虹几晕胭脂削。满院繁华看渐落。日暮风生，片片吹来薄。粘得断丝丝又弱。重重绊住秋千索。日暖秾桃红照水。粉蝶飞来，水上衔香蕊。映水双双低复起。影儿也在花窝里。
蝶恋花·其一
作者：毛奇龄
朝代：明
体裁：词

蜡子樱儿飞绿鹊。午睡裁醒，倚遍雕红药。青映远山回雨脚。残虹几晕胭脂削。满院繁华看渐落。日暮风生，片片吹来薄。粘得断丝丝又弱。重重绊住秋千索。
蝶恋花·其二
作者：毛奇龄
朝代：明
体裁：词

日暖秾桃红照水。粉蝶飞来，水上衔香蕊。映水双双低复起。影儿也在花窝里。
蝶恋花·客上海，过杨生玉衡听妓作
作者：毛奇龄
朝代：明
体裁：词

寂寂暮春杨子宅。昔在乌聊，今在申江侧。座上彩云回锦席。门前几树桃花色。乍雨乍收檐溜滴。坐拥双鬟，为我弹瑶瑟。醉后倚歌还弄笛。醒来微月当窗白。
蠡城公宴诗
作者：毛奇龄
朝代：明
体裁：古风

清风起长林，高树环深堂。君子怀素心，佳晤合两乡。前屏列丹青，下坐陪绮黄。进此芳筵珍，间以华烛光。名优越数队，别部皆成行。急管凌繁弦，嘈杂踰众常。中酒出三姣，绣帕朱裲裆。千盘舞皆回，四目瞪若僵。倚徙玉抛撇，盼睇珠荧煌。颊鲜胜郑桃，喉转过谢杨。鸡嘂换垆炭，鸭睡添衣香。侍御虽见惯，亦复神思扬。一日馆易设，再日筵改张。三日众心醉，瞀瞀都猖狂。古称殊绝伎，间代始一章。歌有绵子驹，舞乃公孙娘。今兹盛繁会，曭㬒罗百昌。良辰遘神观，过此安可忘。兔园集时彦，骢马逢秋霜。愿言保修期，欢乐应未央。
行上江将次入湖出马当山下语船子
作者：毛奇龄
朝代：明
体裁：五言律诗

只觉云帆驶，宁愁江路长。乘风开鲁港，计日上浔阳。晓屿翻龙蛰，秋花艳马当。黄头天上转，辛苦棹船郎。
行横山过华严寺
作者：毛奇龄
朝代：明
体裁：六言诗

溪北溪南佛寺，山前山后人家。望去千村红树，行来一片丹霞。
行次左蠡放船出南康已来舟中寄蔡五十一仲光姜十七廷梧张五杉并呈施湖西赵司马骆崇仁何奉新诸公
作者：毛奇龄
朝代：明
体裁：五言排律

流浪还齐地，苍茫向楚隅。何时经夏口，此去是洪都。乡信淹江雁，生涯寄水凫。仲宣思故国，阮氏泣穷途。早岁栖中露，频年诎负涂。书曾降故将，行独后诸儒。才浅人争忌，赀贫志亦愚。山萁书有罪，梁燕语当诛。张俭将归塞，童鸿反去吴。相君真解绶，浣女果捐躯。走险胡全跋，昂霄尾毕逋。有家怜季布，易氏识陶朱。宴序倾金涧，诗成博锦褕。宅犹留鲍照，婿欲赘淳于。北顾空骐骥，南行觅湛卢。浮名偕草木，放迹在菰芦。彭泽宵经县，鄱阳晓渡湖。清秋凉袭袂，白日醉提壶。避地依五老，环波洗二孤。篮舆邀栗里，宫锦谢当涂。每念同袍士，还思旧酒徒。探书登夏穴，修禊绕春芜。不见三秋艾，相思两地荂。风舷时转侧，霜柳暗凋枯。虚羡云间鹄，恒随樯上乌。怀人难命驾，无道但乘桴。绿水愁徒涉，青天想共呼。高峰追白社，寒浦泣苍梧。妄踞洪崖室，还寻卓氏垆。无端依水马，何处忆莼鲈。去国曾捐冕，通关不弃繻。归装输陆贾，游仕愧秋胡。最恨生多劣，仍怜世善诬。凉才宜刖石，暗地岂投珠。嫉翠连残羽，摧翘及弃樗。狂书焚《蒯子》，遗论毁《潜夫》。分鲜金箱秘，情甘溷厕污。张苍三历尽，司马一书无。贸贸忘荣落，悠悠度晓晡。拂龟亡决策，借箸昧前图。愁听歌商女，惊看秀木奴。荒城频鼓角，末技厌吹竽。抱璞思俱寂，书空手自摸。羁栖同燕雀，辗转似蜘蛛。海阔从浮泊，天高趁远徂。留情追沅沣，投老近番禺。市舶咨梁贾，仙山访藐姑。遄车需载辅，相瞽赖匡扶。犹幸逢知己，先经宦此区。剸鱼跳幸舍，漉酒滥军厨。兔苑尝裁赋，龙门愿捧枢。芜文烦啧啧，汎爱首区区。南野应过眼，章流久浃肤。固将凭永久，且复倚斯须。飘荡回蓬荻，遭逢任辘轳。时方捐苧葛，节又采茱萸。率旷知依栈，穿林念守株。草留寒蝶栩，波逐细鱼濡。多泪啼猿狖，难行唤鹧鸪。孤怀谁告语，长望起踌躇。
行次左蠡放船出南康已来舟中寄蔡五十一仲光姜十七廷梧张五杉并呈施湖西赵司马骆崇仁何奉新诸公
作者：毛奇龄
朝代：明

流浪还齐地，苍茫向楚隅。何时经夏口，此去是洪都。乡信淹江雁，生涯寄水凫。仲宣思故国，阮氏泣穷途。早岁栖中露，频年诎负涂。书曾降故将，行独后诸儒。才浅人争忌，赀贫志亦愚。山萁书有罪，梁燕语当诛。张俭将归塞，童鸿反去吴。相君真解绶，浣女果捐躯。走险胡全跋，昂霄尾毕逋。有家怜季布，易氏识陶朱。宴序倾金涧，诗成博锦褕。宅犹留鲍照，婿欲赘淳于。北顾空骐骥，南行觅湛卢。浮名偕草木，放迹在菰芦。彭泽宵经县，鄱阳晓渡湖。清秋凉袭袂，白日醉提壶。避地依五老，环波洗二孤。篮舆邀栗里，宫锦谢当途。每念同袍士，还思旧酒徒。探书登夏穴，修禊绕春芜。不见三秋艾，相思两地荂。风舷时转侧，霜柳暗凋枯。虚羡云间鹤，恒随樯上乌。怀人难命驾，无道但乘桴。绿水愁徒涉，青天想共呼。高峰追白社，寒浦泣苍梧。妄踞洪崖室，还寻卓氏垆。无端依水马，何处忆莼鲈。去国曾捐冕，通关不弃繻。归装输陆贾，游仕愧秋胡。最恨生多劣，仍怜世善诬。凉才宜刖石，暗地岂投珠。嫉翠连残羽，摧翘及弃樗。狂书焚《蒯子》，遗论毁《潜夫》。分鲜金箱秘，情甘溷厕污。张苍三历尽，司马一书无。贸贸忘荣落，悠悠度晓晡。拂龟亡决策，借箸昧前图。愁听歌商女，惊看秀木奴。荒城频鼓角，末技厌吹竽。抱璞思俱寂，书空手自摸。羁栖同燕雀，辗转似蜘蛛。海阔从浮泊，天高趁远徂。留情追沅沣，投老近番禺。市舶咨梁贾，仙山访藐姑。遄车需载辅，相瞽赖匡扶。犹幸逢知己，先经宦此区。剸鱼跳幸舍，漉酒滥军厨。兔苑尝裁赋，龙门愿棒枢。芜文烦啧啧，汎爱首区区。南野应过眼，章流久浃肤。固将凭永久，且复倚斯须。飘荡回蓬荻，遭逢任辘轳。时方捐苎葛，节又采茱萸。率旷知依栈，穿林念守株。草留寒蝶栩，波逐细鱼濡，多泪啼猿狖，难行唤鹧鸪。孤怀谁告语，长望起踌躇。
行过道山吊范制府作
作者：毛奇龄
朝代：明
体裁：七言律诗

官亭弥望草萋萋，为吊忠魂路转迷。苏武不曾降塞外，鲁公终自死淮西。孤臣殉国心如石，天子旌门手自题。试看遗骸留瘗处，丰碑直与道山齐。
行香子·即事
作者：毛奇龄
朝代：明
体裁：词

晚色烟和。鸟散庭柯。听街头、击破吹螺。酒阑送客，夜火星罗。幡幢引处，看蝶演，似莺梭。法轮常转，五方何处，现维摩、试问禅那。作天魔舞，于意云何。香坛行过，随啸咏，且婆娑。
衔鱼篇赠广文卢先生
作者：毛奇龄
朝代：明
体裁：古风

先生本是麟龙姿，偶来提领宣圣祠。乡书早展冠国士，皋比坐拥为人师。翛然高举蕴飞翮，羞向长安再投策。魏世文章重子钦，汉儒学行推卢植。秋花开发绛帐寒，閒堂撤牗襟怀宽。青毡不用氍毹布，美馔长挥苜蓿盘。生平月旦重闾里，冰鉴当胸似清泚。不教鱼目混明珠，谁抱寒桐对流水。芜文好我如嗜痱，天涯汗漫知音稀。愿为堂上衔鱼鸟，长傍秋花遫遫飞。
衡门
作者：毛奇龄
朝代：明
体裁：七言律诗

衡门寂寂傍江涯，曲径新成到转疑。风吹粉蝶翻花桁，雨后青虫满豆篱。渔网入陂牵绠细，农歌出谷应声迟。短䘢相过长载酒，不须陶令在东菑。
衡阳
作者：毛奇龄
朝代：明
体裁：七言律诗

衡阳一望数峰高，雁去烟深绝羽毛。岭海但能供荔子，滇关谁与种蒲桃。戈连岁扰鱼龙舫，花落春温组练袍。新息旧标江界柱，天回南畔水滔滔。
袁江示繁条
作者：毛奇龄
朝代：明
体裁：五言律诗

碧峡来春雨，清川泊晚潮。客心如细草，愁对是繁条。玉女临岩翠，金蚕出地销。袁江初涨日，羞过湛郎桥。
襄阳严中丞游越枉示鸿踏草诗笔抒韵奉酬
作者：毛奇龄
朝代：明
体裁：七言律诗

襄阳耆旧汉中丞，八月乘槎到永兴。白雪早传梁苑赋，寒风秋上夏王陵。赐书岂敢留严助，夺席终教坐戴凭。渺渺飞鸿遗爪去，遥天相望最骞腾。
西台先生行奉送临海冯少司寇葬亲请假归里
作者：毛奇龄
朝代：明
体裁：古风

西台先生似威凤，早上金堂拂云栋。阀阅高于桐柏山，房栊盖在桃花洞。当时司法莅永昌，博南开后通澜沧。九龙不扰银生地，五听长临金齿傍。自言家世嬗骏烈，两见高堂秉奇节。刘毅冬衔祖母芹，杨凭少吮慈亲血。陈情久已痛鸟乌，独迎万里潘生舆。东征赋就白蛮树，南郡辞将青海鱼。中丞入告赐表揭，章安城边竖双阙。五花锡命珈帔殊，刚在裴家建坊节。无何移守石鼓城，阿侬盗弄潢地兵。归朝欲表郑虔志，道梗顿违徐庶情。踉跄回任遘母疾，路赕天遥哭相失。谁能辛苦贼中来，鉴此孤忠晋华秩。都官力赞庙算行，楼船潢浦舣昆明。三巴六诏喜尽灭，孤榇一舟悲未迎。因之解组叫阊阖，天子隆恩降优答。皭然忠孝具能全，况复妻拿此时合。秋花初发绕玉街，离亭欲别还衔杯。故乡坟墓望何许，令我恻恻徒伤怀。大江东下数归驿，天姥嵯峨下窀穸。竁户封来绣阁云，坛碑琢出寒山石。伟元庐墓岁月閒，谢公旧墅难追攀。何年丹穴归栖羽，仍向瑶台纵翮还。
西园书感
作者：毛奇龄
朝代：明
体裁：七言律诗

河中之水莫愁家，不数南邻张丽华。相逢恰是三春里，连人看当一园花。斯时挟瑟弹流水，此日倾樽绕落霞。谁信平台词赋客，十年漂泊在天涯。
西园宴集
作者：毛奇龄
朝代：明
体裁：七言律诗

西园飞盖集名才，知是曹刘邺下来。绕座哀丝扬妙曲，满堂高烛炤衔杯。青芜夜合车前草，丛树风生井上槐。倒尽明河人未散，城头乌鹊自飞回。
西堂宴毕仍用前韵拟宫怨诗益都师相诗先成命予援笔立和其后
作者：毛奇龄
朝代：明
体裁：古风

长信宫中秋雨歇，昭阳殿里星初没。秦女朝来未卷衣，班姬夜久将弛袜。忆陪阿母学针线，颇厌小郎食糠籺。第向钗头缀玉虫，几曾臂上填朱蝎。谁知一旦选良家，遽绁黄罗赴天阙。才人下比厮养卒，永巷随行覆足跋。每开温树使探花，但食金桃便藏核。我今欲织龙衮裳，桑坛浴茧如脂滑。祗恐缲成五色丝，朱紫青黄变为孛。古来九嫔掌妇仪，不使三宫盛女谒。同车宜谢璧门行，退养甘蒙掖庭罚。况当邢尹甫见怜，岂有昭仪敢相讦。春花秋月如等间，暮雨朝云总翕忽。茀服华袿拜罽茵，何须绣黼提章钺。莫道飞蛾善筑墙，莫言狡兔能营窟。官家如点上阳人，恐有佳名再书笏。
西子
作者：毛奇龄
朝代：明
体裁：五言律诗

西子吴中去，盈盈住馆娃。自怜桃叶好，插满鬓边钗。捕鲤开荷屋，栖乌下柳街。莫嫌娇贵甚，夫婿是夫差。
西子
作者：毛奇龄
朝代：明
体裁：古风

西子持纱女，罗敷卖酒家。衣红因染茜，足湿为浇花。江上商船系，门间阖扇斜。
西山雪行遘先大人忌辰·其一
作者：毛奇龄
朝代：明
体裁：五言律诗

寒雪西山里，苍茫祗一身。百年皆恨日，七尺是亡人。葛屦时行地，刍车未返窀。王修真不孝，掩面度兹辰。
西山雪行遘先大人忌辰·其二
作者：毛奇龄
朝代：明
体裁：五言律诗

自分违桑梓，无须废蓼莪。寒风吹袂裂，冻雪沁心多。禁日天边度，趋庭梦里过。可怜生罔极，行役遍山河。
西山黄庵主下小尼师
作者：毛奇龄
朝代：明
体裁：五言排律

十四小尼龄，莲花贮雀瓶。衣裁桑眼绿，眉扫佛头青。礼忏蹲还立，迎人进复停。供盂盛苧绩，斋板断荤腥。身长撩幡带，声清憎阁铃。问家心忆姓，无字口传经。荒涧迷春草，閒房闭曙星。六时山磬响，愁转化王庭。
西施庙
作者：毛奇龄
朝代：明
体裁：古风

浦口西施庙，萧萧竹映门。越王山下路，寂寂苧萝村。红粉沟头水，青苔石上魂。夜来馀里妇，灯烛伴黄昏。
西林桥畔
作者：毛奇龄
朝代：明
体裁：古风

西林桥畔最堪思，石路参差接野祠。画舫过时波似縠，油车散尽雨如丝。为送佳人渡湖去，曾来桥上立多时。
西林社集分韵得青字
作者：毛奇龄
朝代：明
体裁：七言律诗

西林高会胜兰亭，花满禅关昼不扃。露席坐当天际白，春衫换入竹中青。马从支遁回金埒，人共陶潜倒玉瓶。落日申江相对晚，十年空忆在沧溟。
西樵山人歌
作者：毛奇龄
朝代：明
体裁：古风

马生自号西樵子，家住东湖藕塘里。朝雨看沉屋角云，春风吹上阶头水。閒来著书还种花，邻园日听啼慈鸦。长镵短锲置不用，自名樵者真浮誇。西樵大笑为我说，曾梦羊城见高阙。青螺壁绝抽紫霞，黄木湾深泻红雪。羽衣前度指一山，山高与汝同难攀。西樵名山亦名尔，自今尔是西樵子。我思南中有奇屿，万仞罗浮障春雾。梦里长从岭徼寻，醒来仍在江村住。西樵何幸得此名，此名竟与名山争。骑鲸欲去不得意，枕柯将烂非无情。念尔东湖滨，日日放船好。邻园有泉亭，幽清似瑶岛。前堤采蒲根，中流涤兰草。就君长向东湖路，时听流泉不能去。今来翻作西樵歌，恍倚空嵓桂之树。西樵今亦名鹤樵，薪烟苏雨当凌霄。西山缥缈不可见，翱翔争比他山高。南还将上匡庐顶，看尔西飞一羽毛。
西江月·续东坡词
作者：毛奇龄
朝代：明
体裁：词

闻道欧公当日，宾朋载酒堂中。后来三过有坡翁。长使林花飞动。此事已经千载，我来重挹高风。眼前莫放酒杯空。恐是东坡残梦。
西江送春曲
作者：毛奇龄
朝代：明
体裁：古风

送春归，春归在何处。江草茫茫江水长，不识春阳去时路。杨花堕地吹复飞，草间蝴蝶沾人衣。游丝百丈绾欲断，平沙白日空迟迟。江边酒垆十五女，不解春归客心苦。红帘日落照眼明，犹唱阳春当金缕。阳春唱罢思复思，可怜又是春归时。
西河
作者：毛奇龄
朝代：明
体裁：词

春后雪。衫儿因甚难热。绿丛啼鸟听吹来，嫩簧小舌。可怜谷雨是明朝，又当花谢时节。翠蛾子，谁与贴。雀花镜里谁折。珠娘西去唱杨枝，怨歌几阕。长干断处苦相迎，桃根桃树桃叶。枕屏叠下三四褶。揽流苏，带子双结。枉对金缸明灭。但辘轳井上、咿哑相接。恰夜乌城头啼歇。
西河·答和王西园送别
作者：毛奇龄
朝代：明
体裁：词

春去久，怕逢客馆长昼。寄君书到正街头，濯枝雨后。那堪黄浦晚潮生，一帆吹下如溜。忆当日，方邂逅。按歌新记红豆。酒间移烛和予词，霎时草就。匆匆散去镇蹉跎，蜀葵花发时候。骊驹唱罢频把袖。看江流、如许颦皱。遥指垂杨渡口。更短亭、东上酒家，依旧欲放歌，何时还又。
西河·答和王西园送别
作者：毛奇龄
朝代：明

春去久，怕逢客馆长昼。寄君书到正街头，濯枝雨后。那堪黄浦晚潮生，一帆吹下如溜。骊驹唱罢频把袖。看江流、如许颦皱。遥指垂杨渡口。更短亭、东上酒家，依旧欲放歌，何时还又。
西洲渡
作者：毛奇龄
朝代：明
体裁：古风

吾爱西洲渡，当垆候客程。桥门映水直，钗柱压花横。春情问深浅，波面绿痕生。
西海曲·其一
作者：毛奇龄
朝代：明
体裁：七言绝句

万里昆阳水上浮，红螺紫贝结为楼。未有唐蒙开�道，从教马援在交州。
西海曲·其二
作者：毛奇龄
朝代：明
体裁：七言绝句

虎威门外撞华钟，白峤乌蛮并举烽。夜点水军三十万，雕题缋出海中龙。
西湖将军歌
作者：毛奇龄
朝代：明
体裁：古风

秀江桥下春水生，缘桥几曲春花明。燕山大将开幕府，千里不闻枹鼓惊。当年挟策上金殿，幸夺翘关走飞电。仗下看披雕锦衣，宫门却赐花菰箭。十年宛马塞上骑，亲随部曲渔阳儿。桑乾风雪控弦去，犹听阿亸当横吹。龙骧南下定三蜀，遂驾楼船遣杨仆。湖东既镇后湖西，每见投壶理军曲。从来名将不嫌老，羡汝当年立功早。跃马虽称矍铄难，擒生终逐嫖姚好。挥戈横槊二十年，生才四十春风前。桃花叱拨红照眼，拥麾江畔疑神仙。宜春台高秀江绿，时共登临看黄鹄。记得前年江上亭，共点酡酥倒�醁。是时春雨细如注，幸与将军倚庭树。落絮游丝湿马蹄，正在袁江最深处。袁江草长花复开，清江水涨空徘徊。思君重忆亭前饮，那得红船载酒来。
西湖竹枝词·其一
作者：毛奇龄
朝代：明
体裁：词

断桥西去杏花开，年年桥上送郎回。分明一片连桥子，何日何年断得来。
西湖竹枝词·其七
作者：毛奇龄
朝代：明
体裁：词

水上花开水底红，东风吹水水濛濛。水上看花犹自可，水底看花愁杀侬。
西湖竹枝词·其三
作者：毛奇龄
朝代：明
体裁：词

小姑十五压花钿，长抱琵琶坐小船。借问小姑何处住，陆公祠下岳坟前。
西湖竹枝词·其九
作者：毛奇龄
朝代：明
体裁：词

阿侬不上采菱船，只买白藕种红莲。莲花有心长得藕，藕根无心长得莲。
西湖竹枝词·其二
作者：毛奇龄
朝代：明
体裁：词

昭庆祠头春水生，大船长傍小船行。湖东日上湖西落，湖里何时不是晴。
西湖竹枝词·其五
作者：毛奇龄
朝代：明
体裁：词

湖心亭子近三浔，侬日思郎思不禁。阿郎好比湖亭子，朝朝暮暮在侬心。
西湖竹枝词·其八
作者：毛奇龄
朝代：明
体裁：词

谁道湖波镜子同，看花须看水中红。船边水动花难见，不若船头看阿侬。
西湖竹枝词·其六
作者：毛奇龄
朝代：明
体裁：词

小姑梳头日西时，不到山前到水涯。屋里插花湖里炤，山前归路有风吹。
西湖竹枝词·其十
作者：毛奇龄
朝代：明
体裁：词

青骢油壁漫相寻，只在前山松树林。山雨不吹裙带湿，乾将丝子结同心。
西湖竹枝词·其十一
作者：毛奇龄
朝代：明
体裁：词

湖头阑干一样铺，湖上一色好当垆。莫寻桥畔红阑子，只认门前白项乌。
西湖竹枝词·其十七
作者：毛奇龄
朝代：明
体裁：词

湖堤风起便生潮，裙带斜牵堤路遥。女儿上堤欲归去，可怜绿草抱裙腰。
西湖竹枝词·其十三
作者：毛奇龄
朝代：明
体裁：词

飞来峰前花正开，蝴蝶探花飞几回。高峰不似花蝴蝶，不识因何飞得来。
西湖竹枝词·其十二
作者：毛奇龄
朝代：明
体裁：词

莫道西湖好浪游，南山云断北山头。莫道妾心能间隔，外湖水入里湖流。
西湖竹枝词·其十五
作者：毛奇龄
朝代：明
体裁：词

油车宛宛度西林，日暮归来懊恼深。曾在第三桥上坐，金钗失落不曾寻。
西湖竹枝词·其十八
作者：毛奇龄
朝代：明
体裁：词

苏小门前杨柳新，西林桥下水粼粼。琵琶只在盲婆手，不见西湖愁杀人。
西湖竹枝词·其十六
作者：毛奇龄
朝代：明
体裁：词

买得甘瓜又买齑，莫道甘苦不相宜。前山空有胭脂岭，不上唇来那得知。
西湖竹枝词·其十四
作者：毛奇龄
朝代：明
体裁：词

石新妇在钓渔矶，桃花为面竹为衣。面上桃花有时落，湖边望郎何日归。
西湖竹枝词·其四
作者：毛奇龄
朝代：明
体裁：词

十锦塘前好拔蒲，十锦塘上百花铺。可怜八尺斜斜路，隔断南湖与北湖。
西溪子
作者：毛奇龄
朝代：明

襡襣对裆一抹。帕复两头八撮。抱腰身，牵带孔。持带孔。卸到烛光浮动。暖烟浓。泻轻红。棋底红编履子。低？砑罗如水。夜填时，重解袜。重束袜。坐久欲填还脱。忽见月如钩。使人愁。
西溪子·其一
作者：毛奇龄
朝代：明
体裁：词

襡襣对裆一抹。帕复两头八撮。抱腰身，牵带孔。持带孔。卸到烛光浮动。暖烟浓。泻轻红。
西溪子·其二
作者：毛奇龄
朝代：明

棋底红编履子。低？砑罗如水。夜填时，重解袜。重束袜。坐久欲填还脱。忽见月如钩。使人愁。
西溪子·其二
作者：毛奇龄
朝代：明
体裁：词

棋底红编履子。低�砑罗如水。夜填时，重解袜。重束袜。坐久欲填还脱。忽见月如钩。使人愁。
西溪子·其二
作者：毛奇龄
朝代：明

棋底红编履子。低𧝠砑罗如水。夜填时，重解袜。重束袜。坐久欲填还脱。忽见月如钩。使人愁。
西里先生·其一
作者：毛奇龄
朝代：明
体裁：七言律诗

西里先生白苧衣，园花开落旧柴扉。不关好酒长收秫，时有高歌恋采薇。暮雨客弹飞雉操，春江人在钓鱼矶。戴逵入剡将投老，六十年来一少微。
西里先生·其二
作者：毛奇龄
朝代：明
体裁：七言律诗

巨犗长丝展钓车，伊人秋水傍蒹葭。夏公乡下传高咏，许掾祠前是旧家。座上琴樽销永日，图来丘壑绕丹霞。湘山多少沧洲意，不及青岩几树花。
西陵渡即事·其一
作者：毛奇龄
朝代：明
体裁：七言律诗

望京门外旧樟亭，驿路临江蔽远坰。风转一帆沙屿白，天低两岸海潮青。通关贾轴摇旌旆，下濑军书缀羽翎。丛笛几行相望隔，有人垂钓在沧溟。
西陵渡即事·其二
作者：毛奇龄
朝代：明
体裁：七言律诗

钱唐西路固陵�，十里平沙官渡遥。镇海旧楼飞紫□，教兵新堞散红椒。平原兔暖看驰猎，曲港鳅高欲上潮。白马素车长在望，哀魂千载竟谁招。
西陵道忆李侍御
作者：毛奇龄
朝代：明
体裁：七言律诗

西陵旧驿接蓬莱，獬豸东巡几度回。汉使乘槎终远去，秦人采药未归来。春深云拥蚕丛路，日暮花飞勾践台。自汝著书辞柱下，人间无复伯阳才。
观徐昭华画障作
作者：毛奇龄
朝代：明
体裁：五言排律

吾郡闺房秀，昭华迥出尘。书传王逸少，画类管夫人。紫水和泥染，青山带露皴。蝶衣联绣褶，花片滴朱唇。阁上烟云晓，阶前草木春。祗愁频对镜，图作洛川神。
观查孝廉蹴毬
作者：毛奇龄
朝代：明
体裁：五言律诗

七宝绣文毬，花前蹴蹋游。抛虹随地转，趯月似星流。戏古遗钿杖，场空近画楼。綵门三跃后，翻向碧枝留。
观沧海歌读愚山观海集作
作者：毛奇龄
朝代：明
体裁：古风

我欲登天孙，俯视踏沧海。踌躇志不决，展卷发愧悔。展卷忽读观海集，沧海苍茫水波溢。前开岱岳扪夫关，下撼洪河荡奔日。鲁源村北阙里开，圣门观者难为才。巴西作傅讵仁术，田何受易无文裁。愚山慷慨董绝学，朝发鱼台暮姑幕。斗柄千年指玉衡，龙门万丈飞银鳄。观于海，弄海水，只有鸿流亘天起。浮云泻其中，星汉簸其里。前临海峤自凌躐，那用江淮理舟楫。青天泛浮槎，片片似落叶。浮槎一过海镜亭，还看岣嵝苍苔青。女郎山下丹花发，驿使诗边红泪零。独怜此地李历下，欲倒沧溟向天泻。歌成白雪好名楼，题却黄金岂无价。宣城浩荡不可数，自有文章变齐鲁。渡海何须汉将船，驱潮不用秦皇弩。宣城好我如好璞，鼠魄还题卞和玉。我知宣城知其深，沧海滔滔涌陵谷。当年刺舟还海中，成连既逝波涛空。今来我亦望洋去，随君观海乘长风。乘长风，渺以漫。但知观海易，不悟为水难。奔涛澒洞震星岳，微流浩渺扬波澜。我欲从之水潺潺，琅琊并历下，尽作临崖观。不信但观观海曲，踌躇浩叹苍烟寒。
观洧有感
作者：毛奇龄
朝代：明
体裁：七言绝句

洧水来观已暮春，高梁千尺覆通津。杨花阵阵飞如雪，谁是当年赠芍人。
观海·其一
作者：毛奇龄
朝代：明
体裁：五言律诗

东去观沧海，南行泛百川。晨光开白地，秋水属苍天。鳌徙三山外，鹏飞六月前。空期羡门子，采药是何年。
观海·其三
作者：毛奇龄
朝代：明
体裁：五言律诗

秋色翻溟渤，晨征企混茫。乘槎随汉使，鞭石笑秦皇。水气粘星黑，潮流滚日黄。大瀛环尽处，久已识扶桑。
观海·其二
作者：毛奇龄
朝代：明
体裁：五言律诗

初日浮孤岛，洪波荡九垓。南倾从混沌，东望见蓬莱。蜃起云连涌，鳅高水大来。何当挂席去，天畔一邅回。
观瀑
作者：毛奇龄
朝代：明
体裁：五言律诗

幽壑分流急，漴漴几道倾。溅衣尝似雨，坐语不闻声。激溜因崖折，沤花带草生。匡山云雾里，一望不胜情。
观竞渡·其一
作者：毛奇龄
朝代：明
体裁：古风

每恨浮江日，重看竞渡时。数舟迎甲士，两岸走童儿。旆影云间起，箫声浪里吹。
观竞渡·其三
作者：毛奇龄
朝代：明
体裁：古风

斜日争飞鹢，清滩起和歌。楼官张席绮，浆女湿衣罗。谁信三闾在，中流唤奈何。
观竞渡·其二
作者：毛奇龄
朝代：明
体裁：古风

棹发惊波远，龙过激水遥。记观淮海渡，似弄浙江潮。厌甚流华竞，悲哉树锦标。
览镜词·其一
作者：毛奇龄
朝代：明
体裁：五言绝句

渐觉铅华尽，谁怜憔悴新。与余同下泪，只有镜中人。
览镜词·其二
作者：毛奇龄
朝代：明
体裁：五言绝句

皎皎金鹊光，荧荧紫菱色。为理双云鬟，垂首作转侧。
讷斋诗题史四廷柏南园新居
作者：毛奇龄
朝代：明
体裁：古风

讷斋先生好园居，前庭一池长种鱼。垂幔或临右军墨，满床尽叠张华书。庐蜗车蠋苦未展，更辟南园重修剪。泥水空缠邺下垣，丘樊自卫山中膳。当阶红药映虚牖，桂树团团拂清昼。径外争看求仲来，墙东谁是君公后。君今弟子喜更彊，公超成市非虚扬。绛纱前后郁相望，悠然丝竹弹深堂。堂中顾盻总芬洁，别榜一轩名煮雪。童子饥然土锉寒，袁安醉抱冰壶裂。南山敝庐空自怜，陆居非屋水非船。难寻西瀼浣花去，仅留北干松风前。从君愿续小园赋，兼赋园中桂之树。他日能同汗漫游，应记南园读书处。
许使君歌席
作者：毛奇龄
朝代：明
体裁：五言律诗

华琯吹莲幕，清觞度锦茵。使君真爱客，妙伎总能神。烛绕绯纱短，歌翻白纻新。琐儿方九岁，冠绝魏宫人。
许使君诗
作者：毛奇龄
朝代：明
体裁：古风

不唱凤来曲，不歌虎渡词。凤来会有因，虎渡将安之。我有许使君，皎皎神明姿。生乘景昌运，出应忠良期。生民赖保障，庶服膺藩维。分节守外阃，巡军付中司。初控五马行，既展双旌驰。心明比冰鉴，道直如朱丝。化物凛三异，介德凛四知。褰帷问疾苦，振橐哀茕嫠。远近各有望，上下两不疑。方其守越州，适遘张王师。调士减虎竹，行阵祛鱼丽。顺者既怀德，顽者亦畏威。一朝秉宪钺，盗贼不敢窥。邻郡假敉剔，此邦藉安危。惟余本鲰生，溉泽叨恩私。僵魂起荣拂，枯骨生华滋。俚歌杂谣谚，未得展素思。但望岘山颠，泪下如绠縻。
许使君诗
作者：毛奇龄
朝代：明
体裁：五言排律

圣代推观察，雄藩重列侯。双旌开锁钥，千里藉怀柔。励治资良牧，平情简督邮。巡军星照海，行部雨随辀。碑接山阴道，屏高甬上楼。旬宣踰八越，保鄣近东瓯。鉴远无疑牍，刑宽省要囚。廉辞原宪粟，俭着晏婴裘。劝驾乘羸马，耽书卧小舟。亭遗黄绢字，道鲜赭衣偷。入市携刀卖，当筵借箸筹。捐金输士困，贷粟赈民流。自愧樗材劣，曾经药笼收。宫墙传五教，稷下辟三邹。绛帐依南郡，青云起道周。微文难纪绩，聊以代方讴。
许记室新成进士有赠
作者：毛奇龄
朝代：明
体裁：七言律诗

三年管记在江东，献赋还来宿射熊。并道枚皋堪倚马，谁怜鲍照久从戎。天门日映寒袍紫，上苑花传锦字红。旧府苍头擐甲去，也听莺语到南宫。
访刘息县并读周栎园侍郎所诒文序因为书赠
作者：毛奇龄
朝代：明
体裁：古风

刘郎本是神仙姿，手挥五色春桑丝。中都偶尔作试吏，望之不见长相思。昔年曾逐湖西使，一访庐陵老从事。命驾空随曲巷车，留题无复高门字。踌躇东顾还蒋山，暂依栎下官台间。栎翁老人出君句，为君讽咏开心颜。秋鸿飞飞信羽翼，重向嵩阳看山色。桓良未获遇浮丘，贾父何期在新息。长途宛转思一顾，不道寒风薄冬暮。日落天低颍上城，朝来雪满淮西路。夫君献赋标石渠，寻常痛饮留柴车。吏归自恋空仓雀，客到还烹挂壁鱼。十年相忆苦纡结，相见忻逢岁寒节。息子墟边叹转蓬，白公城畔犹飞雪。高谈今古誇典坟，箧中所载方纷纭。君能不忘湖西客，且与同观栎下文。
诏观西洋国所进狮子因获遍阅虎圈诸兽敬制长句纪事和高阳相公
作者：毛奇龄
朝代：明
体裁：古风

古皇慎德开四译，内被绥侯外蛮貊。贡物区为王会文，共球载在宾庭册。河镠畎翟献上方，兜离僸佅陈明堂。三灵既应百神洽，般般之兽皆翱翔。康熙戊午十七载，神武声名播遥海。五畤从教白泽来，千门真见黄龙采。鸦翎习习负矢飞，鸡斯之乘归林支。诸方执贽俨相列，东渐溟渤流沙西。于中有国名古里，曾渡澜沧作海市。鱼眼看波射水红，鲛丝织浪翻云紫。地当申未产兽雄，金精杰出毛群中。衔绦饰组献天子，裁贝作章辞礼恭。从容槛致射熊馆，不为珍禽为怀远。虎落时看接上林，鹰房秋到移南苑。廷臣侍从欲赋诗，皇恩有诏徐观之。圆目昂鼻有筋力，悬星掣电无雄雌。独怜耏发未卷曲，曳尾绁绁若散丝。衣被欲成鞠色见，牙龈不使钩形施。尔时群槛柙诸兽，木垒枪樊列前囿。熊罴避路不用当，虎豹攀栏有时吼。青鸾赤雀相对栖，豪猪野马争游嬉。张昭见此不动色，朱亥在傍何所思。闻之有熊狩旸谷，获得狻猊比牛畜。汉时安息亦献斯，形似麒麟但无角。从兹郊祀播乐章，射乌格鹿非寻常。铙吹已陈《朱鹭曲》，徵歌还及白狼王。何如储冠未完缉，诏遣求贤共来集。东堂甫布网罗成，西域刚逢旅獒入。招摇乍启禁籞开，白麟有对皆奇才。请看太保《卷阿》赋，恍见文王灵囿来。
诏观西洋国所进狮子因获遍阅虎圈诸兽敬制长句纪事和高阳相公
作者：毛奇龄
朝代：明

古皇慎德开四译，内被绥侯外蛮貊。贡物区为王会文，共球载在宾庭册。河镠畎翟献上方，兜离僸？陈明堂。三灵既应百神洽，般般之兽皆翱翔。康熙戊午十七载，神武声名播遥海。五畤从教白泽来，千门真见黄龙采。鸦翎习习负矢飞，鸡斯乘之归林支。诸方执贽俨相列，东渐溟渤流沙西。于中有国名古里，曾渡澜沧作海市。鱼眼看波射水红，鲛丝织浪翻云紫。地当申未产兽雄，金精杰出毛群中。衔绦饰组献天子，裁贝作章辞礼恭。从容槛致射熊馆，不为珍禽为怀远。虎落时看接上林，鹰房秋到移南苑。廷臣侍从欲赋诗，皇恩有诏徐观之。圆目昂鼻有筋力，悬星掣电无雄雌。独怜耏发未卷曲，曳尾绁绁若散丝。衣被欲成鞠色见，牙龈不使钩形施。尔时群槛柙诸兽，木垒枪樊列前囿。熊罴避路不用当，虎豹攀栏有时吼。青鸾赤雀相对栖，豪猪野马争游嬉。张昭见此不动色，朱亥在傍何所思。闻之有熊狩旸谷，获得狻猊比牛畜。汉时安息亦献斯，形似麒麟但无角。从兹郊祀播乐章，射乌格鹿非寻常。铙吹已陈《朱鹭曲》，徵歌还及白狼王。何如储偫未完缉，诏遣求贤共来集。东堂甫布网罗成，西域刚逢旅獒入。招摇乍启禁篽开，白麟有对皆奇才。请看太保《卷阿》赋，恍见文王灵囿来。
诒徐水部
作者：毛奇龄
朝代：明
体裁：七言律诗

南州才子水曹郎，两度乘轺出帝乡。豹尾旧悬吴市曲，麟书重下楚江阳。遥天刍粟通关远，献岁椒花拂绶香。惭愧梁园倦游客，秋风一别竟难忘。
诒舟燕用杜甫韵
作者：毛奇龄
朝代：明
体裁：七言律诗

红襟海燕画梁春，翠尾涏涏掠水新。岂厌朱楼思去主，慢停金楫远窥人。重樯枉拂钗头玉，隔幔空翻掌上身。孤客十年无泪拭，不须衔送白龙巾。
试茶歌
作者：毛奇龄
朝代：明
体裁：古风

东吴种茶白石株，建州数处皆不如。渐西渐东总甘辣，会稽日铸天下无。春雷殷殷雨花薄，瓜芦小头暗生肉。风吹枝亚甲拆长，鹊唇莺嘴捎云凉。我来试茶值社后，少妇入云绿洗手。山头烂石膏沐多，雪砾霜崖绝枯朽。青丝笼子剪香叶，箬裹焙成卷银鬣。不需木棨共桑砧，何用铜匙并铁铗。相携且试耶水滨，青黄黑白甘苦辛。粗柑细檗似难较，鸡苏狗棘非其伦。须臾地垆活火起，沸向花阶石萝里。半杓疑分乳窟泉，满船刚载南泠水。倾来清莹作冰雪，扫却黄瓷细沤沫。分明眼底见幽兰，骤使胸中断消渴。昨年曾向顾渚回，一枪试后棠梨开。宣州瑞草杂紫笋，蒙山石花犹绿苔。会稽新茶真莫并，拓腹顿教肺肠静。亭前风落增永摇，山头日色皆清冷。今朝归去踏葛萝，明朝饥渴知如何。㗋焦舌燥且勿苦，听我开口歌茶歌。
询来十三时美消息不得
作者：毛奇龄
朝代：明
体裁：五言律诗

曾有婚姻约，长悲儿女殇。违离同隔世，梦寐在他乡。白首归侯幕，青天断客航。漂流何处问，掩泪过东昌。
询王三雅礼消息不得·其一
作者：毛奇龄
朝代：明
体裁：古风

不见王生久，传闻又远行。两过芳乐苑，一上岳阳城。怀袖三年字，烟波万里情。
询王三雅礼消息不得·其二
作者：毛奇龄
朝代：明
体裁：古风

五岳游难到，三亭使渐稀。临淮吾未去，横海尔安归。朝露沾天下，秋蓬捲地飞。
诰赠中宪夫人执绋词·其一
作者：毛奇龄
朝代：明
体裁：五言律诗

未启滕公室，将归缑氏城。花间金诰在，天上玉楼成。遥海悲涛壮，前关落日平。行看龙尾上，彷佛婺星横。
诰赠中宪夫人执绋词·其二
作者：毛奇龄
朝代：明
体裁：五言律诗

鸾驭摇旌碧，龙章映篆红。三迁标令节，双表待秋风。赐帔流花露，遗文赋草虫。古来翻大鸟，闺阁本相同。
读何使君夫子渡曹娥江哭父卷子书后
作者：毛奇龄
朝代：明
体裁：古风

南昌亭边日色黄，伯伦台畔环枯桑。哲人乘风归昊阊，上为列宿扬星芒。远溯家世本汜乡，庐江之后来山阳。先生早岁秉令望，名同第五饶文章。当时四友称荀羊，于今遗策隶太常。太丘有嗣誇二方，长者早驾天闲骧。南驱闽峤东越疆，已经奖异称循良。将迎鸠杖衔霞觞，忽然日蚀东壁傍。越人闻之心感伤，有如秦相五羖亡。童子出涕舂不相，方行四制挽辔缰。山公起复义不妨，使君哭之心转疡。试看东渡曹盱江，长歌一字一断肠。从来虞殡能导丧，哀吟不复调宫商。我今欲和徒徬徨，歌声欲绝哀未忘。
读史诗
作者：毛奇龄
朝代：明

张生本文孺，夜起受简编。忽从游侠行，破产思报韩。志意久不达，？郁何由宣。一朝风云生，帷幄进谠言。持筹并握箸，所至无拘挻。当其家居时，游戏商洛间。平交结耆旧，伟制裁衣冠。辟谷散暮气，斸芝当晨餐。贫贱可肆志，富贵难久安。宁负平勃交，勿弃园绮欢。遐哉亦松游，岂为求神仙。兰成烟霞姿，倜傥超等伦。少小作钞撰，落笔如散银。并使嚼鹦鹉，同等摩麒麟。池台绍河曲，钟鼓宴洛滨。太平三十载，总是梁朝人。岂知苍鹅飞，顿令玉马湮。朱桁撤单舶，青袍蔽长津。庶望下亭旅，重遘南郡春。如何走秦关，别馆留孤臣。三户既已尽，七叶谁见亲。从此东海鸟，长作西都宾，阳春方递代，去故当就新。寒暑有时尽，日月无返晨。临都哭三昼，绕屋步百巡。岂不被显爵，亦既叨殊恩。无如慕乡井，惠好难重陈。生逢乱离世，老作异代身。江南草长时，回望情弥殷。枳橘岂秦产，夷齐本商民。一吟思归辞，泪下沾衣巾。
读史诗二首·其一
作者：毛奇龄
朝代：明
体裁：古风

张生本文儒，夜起受简编。忽从游侠行，破产思报韩。志意久不达，�郁何由宣。一朝风云生，帷幄进谠言。持筹并握箸，所至无拘挻。当其家居时，游戏商洛间。平交结耆旧，伟制裁衣冠。辟谷散暮气，斸芝当晨餐。贫贱可肆志，富贵难久安。宁负平勃交，勿弃园绮欢。遐哉赤松游，岂为求神仙。
读史诗二首·其二
作者：毛奇龄
朝代：明
体裁：古风

兰成烟霞姿，倜傥超等伦。少小作抄撰，落笔如散银。并使嚼鹦鹉，同等摩麒麟。池台绍河曲，钟鼓宴洛滨。太平三十载，总是梁朝人。岂知苍鹅飞，顿令玉马湮。朱桁撤单舶，青袍蔽长津。庶望下亭旅，重遘南郡春。如何走秦关，别馆留孤臣。三户既已尽，七叶谁见亲。从此东海鸟，长作西都宾。阳春方递代，去故当就新。寒暑有时尽，日月无返晨。临都哭三昼，绕屋步百巡。岂不被显爵，亦既叨殊恩。无如慕乡井，惠好难重陈。生逢乱离世，老作异代身。江南草长时，回望情弥殷。枳橘岂秦产，夷齐本商民。一吟思归辞，泪下沾衣巾。
读方敦四诗集再用前韵题赠
作者：毛奇龄
朝代：明
体裁：七言律诗

细雨春江接冥茫，閒寻花落到莲堂。漫言得句分铜钵，真见投诗入锦囊。散去碧云回上下，高飞黄鹄辨圜方。谪仙号尔知非妄，狂客原来不是狂。
读荔裳集安雅堂集感赋
作者：毛奇龄
朝代：明
体裁：古风

当今作者谁擅场，山东赵王与莱阳。王公士桢赵进美，妙与莱阳正相峙。崇祯以还大雅绝，远溯嘉隆绍前哲。总是山东李白豪，能使人间歌白雪。今来三子起方驾，不数风流旧历下。几回东岱互称雄，一出中原便成霸。黄河九曲到海难，东临碣石流漫漫。天垂百折乱云雾，风吹万里回波澜。丹崖山前日初晓，真见蓬莱接瑶岛。汉武看成朱雁来，秦王渡处丹龙绕。君文初著名荔裳，集成安雅斯为堂。大文既布锦贝息，黄钟在御瓦缶凉。琅琊天水渺难即，惟见延清好颜色。到溉忻从御史游，王筠故受昭明识。每惜今人事工巧，大雅当前罕分晓。但道江郎杂拟工，谁言谢客新声好。往读衍波词，辄思王礼部。长宪与大参，郁若两珠树。可怜同体异工曲，白玉分沙桂分木。从教凤羽蔽天涯，宁止鹰扬距河朔。于今大雅烦若林，钟嵘三品空沉吟。东看无数沧溟水，一望苍茫何处寻。
调执随
作者：毛奇龄
朝代：明
体裁：五言律诗

高馆醉春风，相逢明下童。灯前惊越艳，花底见秦宫。湿葛裁衣白，含桃渍齿红。越人歌未了，愁杀杜陵东。
调笑令 其一 冯二
作者：毛奇龄
朝代：明
体裁：词

怨怨。柳如线。清漆鸦头红脰燕。背人偷弄金条钏。一曲桃枝相恋。落花飞满春江面。飞过春江何限。
调笑令 其三 王琴
作者：毛奇龄
朝代：明
体裁：词

处处。绕飞絮。纱帽郎今何处去。章台折尽长条树。樗子街头重遇。玉瓶金盏灯前注。愁煞夜乌啼曙。
调笑令 其二 胥苓弟
作者：毛奇龄
朝代：明
体裁：词

梦梦。晚花冻。小妹闺房原解诵。窥帘偏爱求凤弄。恰是琴心难动。琴心袅袅春风送。岂是琴心难动。
调笑令·冯二
作者：毛奇龄
朝代：明

怨怨。柳如线。清漆鸦头红脰燕。背人偷弄金条钏。一曲桃枝相恋。落花飞满春江面。飞过春江何限。梦梦。晚花冻。小妹闺房原解诵。窥帘偏爱求凤弄。恰是琴心难动。琴心袅袅春风送。岂是琴心难动。处处。绕飞絮。纱帽郎今何处去。章台折尽长条树。樗子街头重遇。玉瓶金盏灯前注。愁煞夜乌啼曙。
谒于庐陵作
作者：毛奇龄
朝代：明
体裁：五言排律

既揽名山胜，重闻茂宰贤。文章行海内，花树满庭前。江雨长随毂，山云自拂弦。孟嘉从事日，刘竺入官年。县谱方垂楚，家声本在燕。传经踰鲁郡，献赋重甘泉。綵笔雄千古，高门启再传。分毛跨凤沼，飞舄绕螺川。荒郭皆留茇，他乡愿受廛。每悬孺子榻，喜泊越人船。水落烹鱼釜，霜枯酿秫田。西游虽浪荡，东道借迁延。剑合交为气，砂成令是仙。柴车真赵壹，怀刺岂无缘。
谒嵩岳
作者：毛奇龄
朝代：明
体裁：五言排律

太室开天表，崇丘奠土中。主名高四域，受秩比三公。日月环区宅，阴阳割浑濛。歌崧扬峻极，望祀体昭融。华盖标方嵿，金壶启上宫。翕河承汉禅，卜洛载周工。别观翔修鹤，层城倚大熊。藏书凭玉女，过涧遇青童。洞闭能围雪，梯长恍御风。群山咸拱岳，万岁自呼嵩。槐弟封峣爵，菖羊采少翁。浮丘閒驾羽，子晋妙吹筒。石酒龙精白，嵓花凤首红。烟霏春渺渺，水滴午漴漴。虚壑涵深矿，空梁拔断虹。天关应再辟，帝座俨相通。险塞分河内，灵祇屈岱东。神京怀旧服，终古赖攸同。
谒嵩岳
作者：毛奇龄
朝代：明

太室开天表，崇丘奠土中。主名高四域，受秩比三公。日月环区宅，阴阳割浑濛。歌崧扬峻极，望祀礼昭融。华盖标方顶，金壶启上宫。翕河承汉禅，卜洛载周工。别观翔修鹤，层城倚大熊。藏书凭玉女，过涧遇青童。洞闭能围雪，梯长恍御风。群山咸拱岳，万岁自呼嵩。槐弟封尧爵，菖羊采少翁。浮丘闲驾羽，子晋妙吹筒。石酒龙精白，岩花凤首红。烟霏春渺渺，水滴午漴漴。虚壑涵深矿，空梁拔断虹。天关应再辟，帝座俨相通。险塞分河内，灵祇屈岱东。神京怀旧服，终古赖攸同。
谒赠天衣乾大师
作者：毛奇龄
朝代：明
体裁：七言律诗

五莲峰下旧耆阇，高座重来转法华。海藏自翻金贝叶，天衣真绣木兰花。僧伽东渡曾开地，谢客南还不见家。愿借九龙潭畔宿，长随妙会听无遮。
谢友赴扬州幕
作者：毛奇龄
朝代：明
体裁：古风

水亭高泻玉壸冰，六月逢君下广陵。作赋参军推鲍照，辟人太守有陈登。竹西歌吹应难歇，幕下图书愧未能。
谢胡大公子以宁
作者：毛奇龄
朝代：明
体裁：五言律诗

短䘢迎寒日，清江傍客居。刘生谁似尔，鲍子故知予。灭烛他乡酒，高歌幸舍鱼。中宵频感激，不忍上柴车。
谢舒汉文赠佳履名酒
作者：毛奇龄
朝代：明
体裁：五言绝句

剪毳红笼袜，倾云绿满杯。羁愁如未解，乘醉踏歌来。
谬和高阳夫子除夕草制原韵辱蒙赐诗仍用前韵词过奖诱因复依韵奉呈二首时己未腊月三十日·其一
作者：毛奇龄
朝代：明
体裁：五言律诗

翠柏传方始，寒蓬转未停。送年凭酒绿，垂老脱衫青。北阙回阳景，东方愧岁星。四时看再造，草木自含形。
谬和高阳夫子除夕草制原韵辱蒙赐诗仍用前韵词过奖诱因复依韵奉呈二首时己未腊月三十日·其二
作者：毛奇龄
朝代：明
体裁：五言律诗

日次行将尽，天阶望不前。松盆惊岁晚，花餤待春妍。运际风云会，恩深戊巳年。昌黎安蹇劣，敢藉上书传。
谬蒙益都夫子作六子诗见赠予居其一且落句韵各叶本姓谨依韵奉荅并谢二首·其二
作者：毛奇龄
朝代：明
体裁：七言律诗

岂有长鲸掣海涛，重烦倾注过劳劳。孝廉但举桓公雅，子弟谁如龙伯高。通德有门争北面，朗陵故里在西豪。可怜未埽齐庭日，挟刺徒生纸上毛。
貂裘换酒·题吴宝崖停鞭拂剑图，和其自题原韵
作者：毛奇龄
朝代：明
体裁：词

想此为图者。计生平、嵚嶙垒落，未经挥洒。富贵何时思量起，凡事尽如此画。纵满地、才源倾泻。但频年驱驰南北，到头末、抹却当时话。惟此剑，镇无价。从前只向车前挂。看中原、平沙万里，尽堪驰马。建礼门边题名后，便到晾鹰台下。且自解、双环重把。多少英雄今安在，遇甘蝇、莫折飞蓬射。穷与达，有时也。
贲贞妇以未嫁死节
作者：毛奇龄
朝代：明
体裁：五言律诗

黄绢词难妙，青陵路易迷。但歌贞女操，不赋仲卿妻。䄜结犹悬帨，鬟垂岂副笄。罗敷坟上鸟，到死未双栖。
贺新郎·萧山县署赘婿词
作者：毛奇龄
朝代：明
体裁：词

正河阳花满。秋水芙蓉，艳红如剪。赘婿淳于千里至，早已题诗齐苑。喜今日、光生银管。古署催妆开锦席，看一堂、紫罽铺香软。双盏暮，酌来浅。万条红烛烧将短。更庭前、几行画扇，遮来宛转。洗马文章当日事，乐令风流不远。况种得、蓝田琼琬。最羡今宵乘凤处，听秦台、几曲箫声缓。乌鹊到，喜何限。
贻县令·其一
作者：毛奇龄
朝代：明
体裁：五言律诗

江县桑枝秀，山城柳色新。贾彪真似父，邺令宛如神。俸薄稀随吏，庭閒少讼人。置身琴鹤侣，早晚得相亲。
贻县令·其二
作者：毛奇龄
朝代：明
体裁：五言律诗

十载忘兵革，今来烽火传。戢奸尝秉鉴，调戍自挥弦。操比横江石，贫无绾绶钱。闾阎凋敝久，端藉宓生贤。
赋得前山手可数
作者：毛奇龄
朝代：明
体裁：古风

层峰列平畴，曲屿联高冈。空庭敞嵯峨，长贮云日光。林扉逼栏启，石伞当门张。绾螺俨堆髻，眠碛同卧羊。有时射晴旭，雾散无遮藏。宛若书笇子，累累纷在床。巨灵擘莲华，丁士吹剑铓。怀抱苟可通，何用长褰裳。晨兴抚家珍，指计方未央。
赋得孤鹤横江和曹嗣昌
作者：毛奇龄
朝代：明
体裁：七言律诗

万里秋宵一鹤横，大江西傍武昌城。高骞清影波间落，直视浮云天际生。迁客祠前虚比翼，仙人山半欲吹笙。长风载得淩霄去，夏口烟波空复情。
赋得宿烟含白露示旅寺童儿
作者：毛奇龄
朝代：明
体裁：五言排律

湛湛笼烟滴，霏霏坠露涵。清光随练合，白影散珠含。夜气蒙潇瀣，山滋夹彩岚。长林迷警鹤，隔叶卧冰蚕。望去思原上，行多畏召南。朝阳旋欲起，瑞蔼莫忘探。
赋得小宝珠山茶丛开同用分字
作者：毛奇龄
朝代：明
体裁：五言律诗

细蕊秾苞拆，丛花小干分。雕槃扶绛蜡，青女坐红裙。冬日兼春日，丹云共绿云。阶前频玩赏，莫负掌中芬。
赋得拈花如自生观内家所制剪綵花作
作者：毛奇龄
朝代：明
体裁：五言排律

何事深闺巧，能传旧苑名。花从心里发，香傍指头生。柳线非搓就，荷衣岂织成。春风吹不定，晓蝶扑还惊。散蕊闻多气，飞丝绊有情。翻嫌枝叶上，裁剪费经营。
赋得秋字赠倪之煌
作者：毛奇龄
朝代：明
体裁：五言律诗

知尔能千古，思君历九秋。相逢公路浦，犹着子陵裘。凉月浮洪泽，寒风动楚州。千金亭下过，尚拟饭韩侯。
赋得秋日悬清光换韵
作者：毛奇龄
朝代：明
体裁：五言排律

帝颢司秋肃，阳乌启曙新。三竿悬有象，万里净无尘。炤壁融丹粉，流波荡水银。孤光回暑气，凉影动萧晨。但得清时驭，金天一转轮。
赋得秋菊有佳色
作者：毛奇龄
朝代：明
体裁：五言排律

九日东篱菊，三秋色自佳。金英开蕊屋，玉露滴花阶。细碧攒幽干，圆黄挂采牌。白衣惭把袖，青女笑留钗。味汎龙山酒，香盈彭泽怀。今朝良燕会，灿灿在高斋。
赋得秋菊有佳色
作者：毛奇龄
朝代：明
体裁：古风

绪秋敞晴曦，百卉扬素纤。况有篱间葩，芬蔼宜幽瞻。零露日以下，玄霜日以严。佳气发清姿，澹影何襜襜。东园启遐槛，列种如抽蒹。持杯一相顾，遂使欢好兼。芗苾乍蒸郁，歌啸犹迁淹。良朋共游遨，秀色时见添。绿衣障黄粉，碧碗盛红盐。我欲掇其英，把手徒掺掺。高天雁初度，日暮酒已腌。徘徊玩芳华，令我思陶潜。
赋得红药当阶翻
作者：毛奇龄
朝代：明
体裁：五言排律

晓日穿朱网，春风拆绛房。重台方渐启，两戺正相当。翠发年前种，红添午后妆。翻芭疑妇绣，落蕊带官黄。洧水贻香远，邗江舞袂长。孰怜偏反意，留咏在东堂。
赋得起晚诵经迟
作者：毛奇龄
朝代：明
体裁：五言排律

西院女沙弥，春眠曙不知。听迷传板候，起失诵经期。幔捲身还倚，坛深步懒移。漱唇看上日，开卷立多时。记慢成篇少，心慵下字迟。偶然思夜梦，坐弄念珠儿。
赋得采菊东篱下
作者：毛奇龄
朝代：明
体裁：五言律诗

秋菊满东篱，黄花对酒卮。把来知坐久，采去恨开迟。玉露摧丹叶，金钱挂碧枝。故园三径在，回首一相思。
赋得陶然共醉菊花杯
作者：毛奇龄
朝代：明
体裁：七言律诗

东堂高会集朱轮，篱下风光入座新。慢向筵前罗鼎鼐，偶从花里见经纶。歌台响合元臣舄，烛树光分上客茵。欲把黄金閒汎酒，天街已有醉归人。
赋得鸟散馀花落联句
作者：毛奇龄
朝代：明
体裁：五言排律

暝鸟分飞后，春园返炤初。枝空摇未定，花落渐无馀。散毳连英下，零红逐翅虚。喧停飘去静，踏久坠来徐。点絮曾衔雀，铺鳞似鲙鱼。芳华谁不惜，流盼转踟躇。
赐笔纪恩和韵
作者：毛奇龄
朝代：明
体裁：五言排律

黄纸传深禁，丹毫赐上宫。文章三馆贵，颁赉九霄崇。前史修方始，尚书给未终。床联双襭下，帕用五丝笼。綵凤题名重，青羊作被丰。跗含胶似石，颈截竹为筒。析颖堪垂露，吹毛拟旋风。泽研桃洞碧，锋透衍波红。久负簪疏劣，长惭荷橐工。编摩难按实，感慨但书空。谁望衣裁紫，翻教珥是彤。班僚封薛稷，墙壁置王充。嫔御频呵冻，儿曹未发蒙。锐头灵寿伯，秃发管城公。起草依帘外，生花忆梦中。敢言金玉饰，三品赠湘东。
赐鱼恭纪和高阳宝坻益睹三相公三首 其一 高阳韵
作者：毛奇龄
朝代：明
体裁：七言律诗

龙池千顷接天渊，暂敕司䱷献罟筌。自是圣恩能逮物，敢言治国类烹鲜。牵丝露滴盈车美，下箸香分叠縠妍。愿向鲿鲨歌式燕，多公早著衮衣篇。
赐鱼恭纪和高阳宝坻益睹三相公三首·其三
作者：毛奇龄
朝代：明
体裁：七言律诗

水殿风生藕叶舒，虞官宣策赐王馀。依然在藻歌丰芑，不用横汾羡泰初。味美胜传公子犗，恩深敢却相公鱼。旧时弹铗怀归客，也向金门谢起居。
赐鱼恭纪和高阳宝坻益睹三相公三首·其二
作者：毛奇龄
朝代：明
体裁：七言律诗

嘉鱼自昔咏依蒲，何幸皇恩下九郛。溉釜定能怀北阙，钓床无复问东湖。银丝鲙就需良燕，玉诏颁来岂细娱。犹是青鬐与红鬣，相看俱道锦鳞殊。
赠丁刑曹
作者：毛奇龄
朝代：明
体裁：七言律诗

初看凤翮九霄搏，敬礼由来重建安。赤馆旧曾遮列宿，白云从此护都官。荷花结芾经秋艳，棘木当厅入夏寒。况值中丞开幕后，于公门第旧来宽。
赠东牟王宏昌
作者：毛奇龄
朝代：明
体裁：五言排律

王子东牟士，能吟西塞诗。贫依漂母饭，閒过楚王祠。妙技柯亭筱，新书齑臼词。联吟秋水暮，把酒雪花时。方国推新誉，天涯似故知。同来觉汝俊，别去系人思。芳甸抽青草，遥波汎白陂。登楼才赋罢，不忍赠将离。
赠任孝廉云蛟计偕
作者：毛奇龄
朝代：明
体裁：七言律诗

我归江左还投笔，君向长安又上书。从此雄名高帝阙，况同令弟在公车。蓬池泛雪看留赋，柳汁盈条好染裾。他日内廷能召问，莫言臣里有相如。
赠何仍炎举秀才入军·其一
作者：毛奇龄
朝代：明
体裁：五言排律

玉靶角弓弦，终童正妙年。一人安用敌，万里竟争先。投笔驱戎莽，披图识阵田。风号双跃剑，云满五花鞯。用世书生贵，趋庭孺子贤。茂才因国举，骠骑是家传。朝气能怀组，秋期早着鞭。莲花开处舞，杨叶望中穿。秀士思稽穆，从军忆仲宣。他时随定远，携我记燕然。
赠何仍炎举秀才入军·其二
作者：毛奇龄
朝代：明
体裁：五言排律

少年怀大志，慷慨事横行。弱冠羞垂带，乘时愿请缨。凤雏分片羽，骥子起长鸣。纳履闻三略，传经谙五兵。张良如好女，杜预本诸生。淬剑流波动，弯弧睡石惊。樽前飞疋练，花下解重英。矍相曾观射，轮台早勒名。赠鞭豪士气，贻佩故人情。率土非忘战，遥天尚辍耕。乌衣儿辈在，此去定专征。
赠余生
作者：毛奇龄
朝代：明
体裁：七言律诗

高秋官舍井桐阴，把袂逢君惬素心。千里客游真意气，十年宦迹已浮沉。湘中种黍还收玉，门下搜材愧㨂金。当日北山同卧者，缘墙石笋看成林。
赠俞文起七十
作者：毛奇龄
朝代：明
体裁：古风

结发与君游，乃在桃源村。青阳感初节，意气如朝暾。说剑事薛烛，吹笛随刘琨。一朝会百六，幡然归丘园。君同抱璞隐，日抄金匮言。而我亦何为，卖饼投齐门。壮年俱已逝，绿发生华根。老鸦松顶落，乳燕枝头翻。今年乘离月，值君考齿尊。田豫让官日，充国征羌年。谚云七十稀，君如日就暄。况当丹灶热，服食能飞鶱。我持一樽酒，汎之以兰荪。愿君保令仪，千载同归元。
赠关上榷使君
作者：毛奇龄
朝代：明
体裁：七言律诗

东南财赋挹流波，缥缈星查下浙河。山泽旧看行部远，关门今见著书多。春风市贾连瓯越，晓日梯航接海番。自愧经生少文学，汉庭心计久蹉跎。
赠别
作者：毛奇龄
朝代：明
体裁：七言律诗

欲采江花赠别离，芙蓉吹落晚秋时。自怜此地牵裾早，却恨从前解佩迟。山岫暗摇潮欲上，帆樯不动岸初移。相看多少留人处，不独垂杨几树丝。
赠别诗
作者：毛奇龄
朝代：明
体裁：古风

严城薄短景，十月苦早寒。清宵风露下，游子衣裳单。良游鲜得意，嘉觌遗鲜欢。逝将去江渚，驾言投晨餐。日出馆隙光，水驶河流湍。脱木畏绪飙，惊鸟疑空弹。市圮纳敝履，廨马束坏繁。徒怀负暄炙，苦忆培风抟。推声讵无繇，弭节良独难。开椷乏锦段，折竹虚琅玕。游心仰天云，馀问承海澜。朝看行车驰，夕视飞鸟还。
赠别邵明府左迁之兰州幕
作者：毛奇龄
朝代：明
体裁：七言律诗

西上兰州路渺漫，参军垂老远之官。故交绿酒倾来晚，从事青衫着去寒。塞柳凋随车后落，岳莲高入幕中看。上林多少鸾枝在，谁道卑栖乏羽翰。
赠副都御史金君
作者：毛奇龄
朝代：明
体裁：五言排律

北阙推司宪，中台肃准人。两京传旧族，三坐见亲臣。上殿呼张缅，诸曹拜郤诜。朱衣长拂面，苍佩俨垂身。抽简如凝雪，驱车总避尘。五花堂上列，六事御前陈。道可孚中极，清能敕外巡。文缘章奏重，治验纪纲新。在昔瞻云切，于今披露亲。埽门徼典客，观国利来宾。启署通南省，依垣近北辰。槐厅惭后起，还展旧丝纶。
赠吴二明府
作者：毛奇龄
朝代：明
体裁：七言律诗

芙蓉初发映秋波，喜见尧山一鹤过。骏马空台行处近，龙门佳士集来多。赐书原欲徵韦抗，制锦从教胜尹何。遮莫干言时出宿，帝城风月岂蹉跎。
赠吴禹定瑞安教谕
作者：毛奇龄
朝代：明
体裁：七言律诗

延陵才子建安名，斋阁还留治事情。赐席孰能逾戴德，传经早已重匡衡。水从雁荡分池碧，云起仙岩到座清。闻道安阳搴藻去，至今尚有鲁诸生。
赠周纶
作者：毛奇龄
朝代：明
体裁：五言律诗

公子何年少，才名世共谙。门间推玉树，天上识瞿昙。倒屣惊河内，分居在道南。著书才满箧，已自过桓谭。
赠周雪客
作者：毛奇龄
朝代：明
体裁：七言排律

大梁公子最翩翩，执手丹阳柳树边。三俊岂能遗顾彦，一经长得嗣韦贤。庭馀北海樽中酒，家鲜司农肘后钱。久别愧无兰芷佩，相逢正废蓼莪篇。南征滥入青云幕，北去还停白下船。遮莫东田留旧咏，风流终赖彦伦传。
赠商绘
作者：毛奇龄
朝代：明
体裁：古风

商生太宰之幼孙，风流卓荦随诸昆。珊瑚宝铗映明月，茏葱佳气开朝暾。永恩楼高百馀尺，旦暮登临藉遗泽。玉树还荣谢傅庭，朱衣自绕韦公宅。生裁二十意惘然，蹉跎深悔终军年。手持一编已了了，心中万事空悬悬。自言少孤遘荼苦，雏乳低飞罹网罟。析理难教兄子知，无才不为家公数。辎軿冠盖耻追逐，日对遗书冀能读。池上需为彩凤吟，灯前私启青箱哭。我之从游商雨臣，王孙矫矫其兄伦。惭予不尽柳下学，多君犹慕相如人。从来琥珀谢腐草，惟尔中情最坚好。纵使成连到海难，却怜侯氏求玄早。君家兄弟定无敌，良友为龙骥为匹。荀文未获侍诸宗，商子终当弃三术。丈夫有志百事能，少年何用哀无成。高楼百尺且长啸，会看万里风云生。
赠夏丞
作者：毛奇龄
朝代：明
体裁：五言排律

才子方趋府，仙郎旧请缨。家联梅福市，人在白公城。绿草当厅长，青云拂绶生。客投金错丽，官比玉壶清。遥海推龙卧，空坛听鸟鸣。颍阳春色转，同有故乡情。
赠天童晓公和韵仿长庆体·其一
作者：毛奇龄
朝代：明
体裁：七言律诗

金粟山头早化身，杯浮千里渡来新。传心自许终归汉，译字何须更入秦。海上逢师俱在客，座中念佛是何人。可怜不识东山路，花落花开几度春。
赠天童晓公和韵仿长庆体·其二
作者：毛奇龄
朝代：明
体裁：七言律诗

紫衣宣赐好披身，山泽惊看礼数新。圣德早能容道信，辩才原不类苏秦。经函入寺还驮马，海岸横梁且渡人。莫道相从挥麈晚，到来何地不生春。
赠姜二承烈赴从叔上元官署
作者：毛奇龄
朝代：明
体裁：七言律诗

横江草色柘袍轻，游子鸣榔报水程。村市春烟迷浦溆，布帆朝雨近清明。河阳花县迎潘叔，建业官厨访步兵。天府嵯峨形势壮，相逢还上石头城。
赠张判官之武定州·其一
作者：毛奇龄
朝代：明
体裁：五言律诗

赵轨分齐郡，王祥治海康。箳篂遮古道，桑椹接邻墙。山雾翻城白，湖云映绶黄。驱车因禄养，不为斗筲量。
赠张判官之武定州·其二
作者：毛奇龄
朝代：明
体裁：五言律诗

半刺名通守，长才补判官。院从施榻重，壁挂佩刀寒。茀轼安骐骥，桐栖惜羽翰。堂堂公辅器，敢作庶僚看。
赠张法曹
作者：毛奇龄
朝代：明
体裁：五言排律

特简出彤庭，秋官一使星。子房真有学，张释本明刑。授第升三策，成家在一经。龙媒惊广步，鵔服负修翎。晓日涵冰镜，春花映玉瓶。神羊游外厩，屈荚指当厅。西倚曹为法，南行讼可听。高才分竹传，佐郡接箳篂。羁旅难投李，清江偶聚萍。闻声来茂郡，招饮过芝亭。藉草连身碧，看山到眼青。天高云自合，春去雨初零。好客倾�醁，寻仙采茯苓。旷怀如可共，吾欲望沧溟。
赠徐徵君
作者：毛奇龄
朝代：明
体裁：七言律诗

久向南州卧碧云，百年沗作老同群。关西学术推夫子，天下英雄只使君。负俗偶然随汉腊，荒城谁得避秦军。春来喜遇东亭会，倚杖行歌日未曛。
赠徐徵君三首·其一
作者：毛奇龄
朝代：明
体裁：古风

滔滔黄河流，中有天门高。巍然一孤柱，砥此千里涛。云物互回合，鱼龙亦相朝。岂无波中石，碨磊随沙坳。
赠徐徵君三首·其三
作者：毛奇龄
朝代：明
体裁：古风

泽豹亦已隐，吾独誇熊罴。太公年七十，鼓刀去河湄。岂无盛年子，游仕如散宜。归载方未遥，居海以待之。
赠徐徵君三首·其二
作者：毛奇龄
朝代：明
体裁：古风

晔晔山上芝，熠熠开朝曦。朝曦一何烂，丹芝一何绚。伊昔商山翁，垂老采葱茜。岂无春花荣，芝草宜晚见。
赠扈从作二首·其一
作者：毛奇龄
朝代：明
体裁：七言律诗

诏跸巡方辇路开，词臣何幸预追陪。江淮日向千斿转，海国春从万骑回。肃仗久知通禁旅，扈游终属掞天才。欲觇此际横汾乐，自有星文照上台。
赠扈从作二首·其二
作者：毛奇龄
朝代：明
体裁：七言律诗

东巡不止为登封，橐笔犹能赋射熊。郊野瞻天齐望幸，车书此日尽来同。銮回阙里尊行学，河治宣房喜筑宫。幸托属车真胜事，輶轩何必采皇风。
赠新娶
作者：毛奇龄
朝代：明
体裁：七言律诗

都省双轮控玉羁，荷花卷作合欢卮。华堂挟瑟弹三调，绣户张灯挂百枝。入魏陈群还绕膝，渡江卫玠早能诗。开元旧赐金钱串，散在屏前撒帐时。
赠日者顾生
作者：毛奇龄
朝代：明
体裁：五言律诗

詹尹端龟日，君平卖卜年。春风吹斗角，河水下星田。皂帽欹孤榻，青囊检秘篇。数升清酒在，那计杖头钱。
赠曹尔堪学士
作者：毛奇龄
朝代：明
体裁：五言排律

邺下曾传赋，淮西始御车。视馀金殿草，载满玉除书。过日看华省，浮云蔽直庐。夜郎流李白，茂苑病相如。慢世悲持戟，随时避接舆。东堂犹唤鹊，北海定迁鱼。红药吟真好，黄童记不虚。如何相对晚，此地咏茹藘。
赠李升就学
作者：毛奇龄
朝代：明
体裁：五言律诗

尚有诗书意，宁无礼乐情。我惭晋处士，君作鲁诸生。晚日花间酒，春风江上城。汾亭能就学，从此送君行。
赠杨二洵美·其一
作者：毛奇龄
朝代：明
体裁：五言律诗

江左王郎寓，城西许掾亭。解来黄绢字，草就太玄经。花院逢歌叶，松坛访负苓。天池千万顷，时洗凤凰翎。
赠杨二洵美·其二
作者：毛奇龄
朝代：明
体裁：五言律诗

遁迹怜幽境，名贤重过江。游遨时有待，清白世无双。紫水浮丹鼎，青油启碧幢。南园花发候，日日醉春缸。
赠杨佥事历任貤赠册子·其一
作者：毛奇龄
朝代：明
体裁：七言律诗

高文早已著泷阡，幸有双螭带露镌。碧检千秋藏二衽，黄封几度贲重泉。野田春黍乌还哺，华表秋风鹤未旋。相对荆门馀一水，长因下马泪潸然。
赠杨佥事历任貤赠册子·其二
作者：毛奇龄
朝代：明
体裁：七言律诗

紫诰双貤展孝思，竁门重表色丝词。最怜驾鹿之官日，正是椎牛祭墓时。百里旧呈丹篆匣，五花曾赉白云司。一从奉使羊城返，何限恩纶下凤池。
赠柳生
作者：毛奇龄
朝代：明

流落人间柳敬亭，消除豪气鬓星星。江南多少前朝事，说与人间不忍听。
赠柳生
作者：毛奇龄
朝代：明
体裁：七言绝句

流落人间柳敬亭，消除豪气鬓星星。江南多少前朝事，说与人间不忍听！
赠柳生·其一
作者：毛奇龄
朝代：明
体裁：七言绝句

扶病来看柳敬亭，秋花开满石榴屏。一声河满寻常曲，说到伤情不忍听。
赠柳生·其二
作者：毛奇龄
朝代：明
体裁：七言绝句

枚生未作梁园赋，吴客将行越水滨。怪底观涛能解病，原来君是广陵人。
赠椒园和尚
作者：毛奇龄
朝代：明
体裁：七言律诗

甘泉西上敝琳宫，中有高贤似远公。说法不离双树下，置身长在五云中。平台花气秋来迥，御苑钟声夜自通。独惜裴休难问道，空摇珠辔日华东。
赠武孙
作者：毛奇龄
朝代：明
体裁：古风

姜生擅奇器，少小称文豪。十憩柳树下，无汁染子袍。担簦逐主父，浪迹为名高。出入长安中，造请满市朝。有时快落笔，掣电惊儿曹。万言中时要，远鉴比灼龟。纯钧具新割，安用矜铅刀。黄钟虽未鸣，犹足震鼓鼗。生平主文坫，高会东南交。冠盖遍五都，谓此非久要。独予遘京邸，仍视漆与胶。甫叹伏蠖久，数岁淹土坳。岂期神蟉升，一旦腾云霄。君家本世阀，七叶尽珥貂。趋庭与群从，早已先鸣镳。一第岂足重，斯意原嚣嚣。但念丈夫志，卓荦贵自超。何为坐穷困，愁叹生无聊。不见燕冀马，千金在名标。不见北溟鱼，为鹏以逍遥。
赠江宁守·其一
作者：毛奇龄
朝代：明
体裁：五言律诗

吾钦龚渤海，还遇杜荆州。清如建业水，操比秣陵秋。署有迁莺木，家传买犊讴。谁言策士贱，不用过诸侯。
赠江宁守·其二
作者：毛奇龄
朝代：明
体裁：五言律诗

领郡需廉吏，分符俨上卿。堂高云满坐，车过雨随行。拔韭从任氏，披裘似晏婴。内庭颁手诏，惟恐厌承明。
赠汾州董司马六十初度
作者：毛奇龄
朝代：明
体裁：五言排律

授节膺南服，驱车转介州。百年方外辟，六十薛城侯。岸帻开金锁，移床泛玉舟。刀传王览佩，琴向子牙求。渭幕绯鱼晓，汾关白雁秋。芦花生九月，三节为公留。
赠沈广文
作者：毛奇龄
朝代：明
体裁：七言律诗

吴兴誉望在人间，暂借槐堂启素旃。深夜月明题八咏，清池藻影动三鳣。谭经尚系桓荣绂，贳酒曾无司业钱。自是文章冰鉴在，当阶玉笋正芊绵。
赠沈探花荃归云间觐省
作者：毛奇龄
朝代：明
体裁：七言律诗

云軿初出少阳宫，觐省还归泖浦东。丹诏捧来瑶殿侧，綵衣裁在杏园中。波翻瀛海冰鱼白，日满包山橘树红。此去慈亲方五十，羡君年少迈诸公。
赠河间守
作者：毛奇龄
朝代：明
体裁：七言律诗

新赐幨车驾五骝，铜符东领近皇州。下车严似张平子，按部亲于郭细侯。上谷云连沧海动，南皮花夹卫河流。吴中人忆军司马，长听清歌绕郡楼。
赠清江屈明府
作者：毛奇龄
朝代：明
体裁：五言排律

百里郎官治，千秋茂宰情。严关双舄迥，古县一江清。岁课增遥服，春田劝耦耕。挥弦存子贱，漉酒似渊明。人诵黄门赋，天分都尉城。绶连芳草结，车碾落花行。邂逅承嘉顾，周旋识令名。谁言荒邑小，已兆泰阶平。
赠王令
作者：毛奇龄
朝代：明
体裁：七言律诗

平陵出宰本贤豪，河上曾推旧法曹。市集沙头行部远，城环山半闭门高。当厅碧柳春前种，近案朱弦手内操。莫怪上公虚席久，君家原有吕虔刀。
赠王君
作者：毛奇龄
朝代：明
体裁：七言律诗

高飞鸿鹄久回翔，何幸相逢在帝乡。上客盘餐留北道，故园花柳忆东庄。平交世重朱公叔，直道人推王彦方。我欲续成游侠传，为君重数旧高阳。
赠王孙晋四首·其一
作者：毛奇龄
朝代：明
体裁：五言律诗

汝本佳公子，英年擅妙才。赋成天汉绕，笔落海涛回。萧寺停花骝，莲堂共酒杯。凉秋丛桂里，藉汝一徘徊。
赠王孙晋四首·其三
作者：毛奇龄
朝代：明
体裁：五言律诗

大雅将谁属，名材有是家。挥斤逢郢士，鼓瑟恋瓠巴。良宴千秋赋，寒城九月花。登高云阁后，吾欲上君槎。
赠王孙晋四首·其二
作者：毛奇龄
朝代：明
体裁：五言律诗

斯世难为偶，伊人可乐群。文章传有日，意气看如云。孤榻怜秋晚，登台感夕曛。年来抒史传，只记信陵君。
赠王孙晋四首·其四
作者：毛奇龄
朝代：明
体裁：五言律诗

家世钱王裔，移来隋苑人。三秋登北固，二十度南闽。誉起推黄绢，文传对白麟。天涯漂泊里，念汝早风尘。
赠王生阆斋诗
作者：毛奇龄
朝代：明
体裁：古风

昆丘有阆木，尝以栖凤凰。我今羡王生，结庐在市傍。初入思窅窱，坐久神飞扬。譬之珠树巅，六翮苞采章。览辉德弥下，处晦道愈光。有时发清谈，鸟鸣在高冈。
赠王舍人赴常州幕
作者：毛奇龄
朝代：明
体裁：古风

去年同诣公车门，有司藉藉推公孙。雄文博藻骋伟辩，开牍殿前惊至尊。须臾授职令著作，不及郎官并丞博。独怜垂老轶清河，但入中书咏红药。天街对酒冬复春，高梁柳色侵衣新。师门相倚顿分袂，令我黯然伤远神。兰陵酒熟野花发，此去江南好时节。那堪羸马夜归来，空望金台一轮月。买田阳羡心自閒，莫嫌莲幕春风寒。他时忆我新诗好，应在荆溪水榭间。
赠琼山令
作者：毛奇龄
朝代：明
体裁：七言律诗

金徽初试韵初谐，万里南天渡海涯。茂宰自能瞻贝阙，汉家无复弃珠崖。陶公山献波罗税，黎氏腰悬玳瑁靫。肯向炎方重回首，春花早寄日南荄。
赠甘山人
作者：毛奇龄
朝代：明
体裁：七言律诗

湖海萧疏斑鬓生，身藏九画应龙经。袁安愿乞司徒地，陶侃曾分刺史城。江草绿随邛杖发，山花红映佩刀明。独怜五岳追游晚，不及看君万里行。
赠田佥事
作者：毛奇龄
朝代：明
体裁：七言律诗

天南宪府领诸侯，曲盖朱旗拥上游。越峤贤声推八察，汉朝相业重千秋。台前明镜当犀烛，海外青山见凤洲。一自都官行部后，閒堂长使白云留。
赠直隶分巡吴使君
作者：毛奇龄
朝代：明
体裁：七言律诗

京门右钥锁重镮，幕府犹开钜鹿间。部吏远趋清苑路，厢军近控瓦桥关。提刑位出三司右，拥传人从百译还。好继前朝名相业，外台节制本清班。
赠督河使君
作者：毛奇龄
朝代：明
体裁：七言律诗

河隍汉使旧星槎，四十为郎鬓未华。马颊秋渠衔竹箭，龙门春昼下桃花。平漕军赋连刍轴，都水官钱绾艾緺。神禹九年称底绩，当时只属五工家。
赠禾中卢使君
作者：毛奇龄
朝代：明
体裁：五言律诗

南服诸侯在，东方千骑临。楷模需子干，经术重卢钦。德比昆山玉，清辞昌邑金。伯牙台畔过，谁与道知音。
赠移居·其一
作者：毛奇龄
朝代：明
体裁：五言律诗

一牖长开瓮，双轮且载书。陶潜方卜宅，晏子又移居。野隧通流细，邻墙凿照虚。东西花外路，何处少来车。
赠移居·其二
作者：毛奇龄
朝代：明
体裁：五言律诗

在昔传迁教，于今识处仁。到门无杂客，是巷有居人。药灶分精馔，花阶当绣茵。清谈饶往复，张镜在东邻。
赠程淞·其一
作者：毛奇龄
朝代：明
体裁：五言律诗

淮水下甘城，东游遇少程。文章遗世俗，意气重平生。结缟倾湖海，閒门缭杜蘅。承明献赋客，尚自愧难兄。
赠程淞·其二
作者：毛奇龄
朝代：明
体裁：五言律诗

十载思君久，三秋遇汝来。论文枚叔里，把酒伯伦台。紫鹞横沙起，黄花绕砌开。芦中有穷士，相见莫相猜。
赠胡少宗伯八韵
作者：毛奇龄
朝代：明
体裁：五言排律

南省推常伯，东华景从臣。披云常见斗，有岳必生申。秘阁专词翰，崇班领搢绅。典从三礼贵，宾与四门亲。伯始才无敌，苏湖学更醇。名标仙闼上，家在射湖滨。秩序追前哲，文章奖后人。升堂才咫尺，相望转逡巡。
赠胡生
作者：毛奇龄
朝代：明
体裁：七言律诗

少年能读九丘书，入洛犹乘下泽车。沐发碧于江畔草，行文艳过水中蕖。歌残白石天将旦，裁就青衫暑未除。前路秋风应万里，期君先作北溟鱼。
赠蔡山人岳阳
作者：毛奇龄
朝代：明
体裁：五言排律

金匮传神术，青囊拣秘书。桑公池上鹊，涪父汉时渔。斸药归林莽，悬壶向市闾。五金权造化，九鍊到清虚。杏廪朝司虎，铜盘夜罩鱼。横梁依凤堰，小巷是蜗庐。尔迈淳于后，吾寻华子馀。膏盲符晋梦，汤熨去齐墟。丹诀从罗络，黄熊快剪除。橘踦三树鹤，苓破五门猪。蟾杵怜长动，蛇珠愧未储。那堪司马疾，时御济阳车。
赠襄平李广宁司马赴兖州
作者：毛奇龄
朝代：明
体裁：古风

任城司马襄平豪，腰悬鹿速金宝刀。英年妙笔擅文史，翛然意气干云霄。凤毛灿灿成五色，远向丹山趁飞翮。望岳重登杜甫台，题诗应在匡衡宅。淮流浩浩到海回，双旌南下苍云开。他时载酒行春处，无数桃花傍涧来。
赠许使君小歌婢
作者：毛奇龄
朝代：明
体裁：五言律诗

金雀鸦鬟小，银筝鸳背分。种花先种叶，为雨早为云。春草编歌扇，秋江濯舞裙。瑶台一十二，安置任从君。
赠诸暨骆君初度时三月四日
作者：毛奇龄
朝代：明
体裁：七言律诗

九成山馆浣江边，高卧于今五十年。问世久为绵竹诵，传家尚有帝京篇。花开岁劝长庚酒，水曲春回上已船。此际君家最堪念，丈人挟瑟且调弦。
赠赵司马初度时正月十日将赴任长沙·其一
作者：毛奇龄
朝代：明
体裁：七言绝句

银幡赐罢甫成旬，又见雕弧絓彩新。暂借春盘当寿酒，锦筵双插缕金人。
赠赵司马初度时正月十日将赴任长沙·其二
作者：毛奇龄
朝代：明
体裁：七言绝句

苍龙乍转照星沙，寿酒阑时已及瓜。为待潭州司马至，秦人三洞早开花。
赠送吴明府
作者：毛奇龄
朝代：明
体裁：古风

千室能为宰，三年未有家。倾城来祖帐，载石上仙槎。归早须栽柳，行迟正及瓜。
赠送洪使君巡抚江南·其一
作者：毛奇龄
朝代：明
体裁：七言律诗

中丞初拜玺书行，独坐南床旧有名。此去开藩跨建业，临岐赐宴在端明。襄中羊祐方开府，海上卢循早罢兵。千顷烟波环震泽，看来不及使君清。
赠送洪使君巡抚江南·其二
作者：毛奇龄
朝代：明
体裁：七言律诗

岩疆琐钥重吴中，万里车书泽国通。侍御呵来惊赤棒，元臣飨后赋彤弓。平推庚甲王程缓，上念东南民力穷。特赐九花天厩马，濒行莫认旧青骢。
赠送郡司马童使君赴任同沈光禄韵二首·其一
作者：毛奇龄
朝代：明
体裁：五言律诗

展骥为参守，分符向会稽。人如崔北地，官比谢安西。辇下咨编蔀，车前赐屏泥。褰帷将入郡，江岸草初齐。
赠送郡司马童使君赴任同沈光禄韵二首·其二
作者：毛奇龄
朝代：明
体裁：五言律诗

暂借钧衡器，长怀荆楚材。亭边候骑列，山半郡堂开。披牍惊云豁，清军渡海来。琪花能四照，光气满蒿莱。
赠邗上巴君
作者：毛奇龄
朝代：明
体裁：五言律诗

晓树能栖凤，秋河看上鱼。人垂高士传，家有太常书。乡酒隋宫远，林花帝里疏。隔江如有赠，吾欲采芙蕖。
赠邵吴县
作者：毛奇龄
朝代：明
体裁：七言律诗

平原邵续旧知名，筮仕能分阊阖城。甲第早膺三礼贵，郎官上映一星明。车过乐圃鸾初下，绶拂金昌花正生。遮莫东南烽火近，吴门尚有水犀兵。
赠金焘孝廉远游
作者：毛奇龄
朝代：明
体裁：五言律诗

春草生江渚，王孙正远游。高文惊五岳，折简走诸侯。柳下青丝辔，花间紫绮裘。相逢韩别驾，莫便醉杨州。
赠阆中张明府宰会稽
作者：毛奇龄
朝代：明
体裁：七言律诗

郎官万里出巴西，独绾铜章到会稽。江上早寒频去虎，山前春煖自驱鸡。思玄旧擅南阳誉，博物重开禹井迷。何处传君游览兴，马臻桥畔贺公堤。
赠陇西罗生
作者：毛奇龄
朝代：明
体裁：古风

金城河北飞黄云，陇西豪士天下闻。结交意气重然诺，令人不数平原君。白胪赤鬣骋寒碛，却到徐方作宾客。许汜难同下邳楼，罗侯旧有东川宅。凉风吹剑水一行，南游莫宿阳平娼。四维原是雷塘侣，只问塘西十八娘。
赠陈太士·其一
作者：毛奇龄
朝代：明
体裁：七言律诗

曾趋日下会天安，赠我仙人药一丸。抱朴不为勾漏长，郑虔忽作广文官。酒分箬下鸡缸远，书寄苍山鸟路寒。百尺选楼长在望，年来月旦有谁干。
赠陈太士·其三
作者：毛奇龄
朝代：明
体裁：七言律诗

西厅典教重宫墙，并道前身拟太仓。邀去座中皆白帢，系来肘后是青囊。研经不让苏湖学，奇疾曾医济北王。驿舍相看裁咫尺，当年此地遇长桑。
赠陈太士·其二
作者：毛奇龄
朝代：明
体裁：七言律诗

相思十载隔菰芦，老去重逢在圣湖。愧我归田才负耒，怜君过市尚悬壶。戴凭叠席支云卧，司业赢钱付酒酤。半世才名仍蠖伏，可知高论胜潜夫。
赠陈太士·其四
作者：毛奇龄
朝代：明
体裁：七言律诗

领袖群儒年复年，升山人重右师贤。槐厅自凿苏耽井，药地长铺子敬毡。晚岁校书羞待诏，方春种树当收钱。南湖筑室寻常事，何日相期鉴水边。
赠骆崇仁四首·其一
作者：毛奇龄
朝代：明
体裁：古风

冯生令丘陲，安仁宰河滨。灉沮非横流，聊以涵永鳞。君子挺圭璧，既授文府珍。发迹方西游，改服亦南邻。广路纵揽辔，遵迈以上春。
赠骆崇仁四首·其三
作者：毛奇龄
朝代：明
体裁：古风

临汝渺遐憩，将访弹琴闱。春草碧如沚，愁心复怀归。重来讯芳躅，修组扬清晖。譬彼秋晨日，新炤光袭衣。岂无周周羽，中道慰予饥。宁随鸳鸾翔，不与燕雀飞。
赠骆崇仁四首·其二
作者：毛奇龄
朝代：明
体裁：古风

上春子行迈，徂暑予出宿。孤羁遘琐尾，窜身渡淮服。尝恐秋节厉，扬飙及萧烛。回躬就南离，遐憩临汝曲。
赠骆崇仁四首·其四
作者：毛奇龄
朝代：明
体裁：古风

飞飞随鸳鸾，燕雀难为群。与子辞同林，三载垂离分。子为守官亟，予为履险殷。崇庳两相接，益以惭誉闻。寒商振长薄，回飙荡高云。庶几惠秋兰，聊与扬令芬。
赣州周司理令树回任舟次
作者：毛奇龄
朝代：明
体裁：五言排律

上洛名材驭，清江司谳船。孤心悬北阙，薄宦返南天。好客追梁苑，移家去廪延。赐钱周举诏，力学少卿篇。黄鹄凭高羽，朱丝鲜曲弦。初销刑鼎日，重命甫侯年。郡树崆峒外，官台章贡前。金滩留信宿，皓月向谁圆。
赤毛行赠姜之琦公车
作者：毛奇龄
朝代：明
体裁：古风

赤毛生神雏，磔磔称豪鹰。骐驎产渥洼，削耳杉竹成。会稽才子姜武孙，挥毫洒墨如翻盆。进贤八代好家世，垂老未入承明门。生儿晞发甫就试，便向金台献名氏。内苑轰传奇木文，草堂羞教侯芭字。古来杰物生有因，枥边老马真英神。
走马引·其一
作者：毛奇龄
朝代：明
体裁：五言绝句

颖州城西路，路马蜷且局。歌苦伤马心，行苦伤马足。
走马引·其二
作者：毛奇龄
朝代：明
体裁：五言绝句

颖州城西路，路马悲且辛。只因长失路，能感路傍人。
赴卧龙山堂观灯宴作
作者：毛奇龄
朝代：明
体裁：五言律诗

星桥环曲幛，火树敞高筵。一任连宵雨，长如不夜天。酒深看凤舞，山静似龙眠。幸捧仙翁杖，閒堂景倍偏。
赴山阳呈朱禹锡明府
作者：毛奇龄
朝代：明
体裁：七言律诗

小山仙令种花居，卧理三年有治书。太史已占临颖凤，故人方乞射阳鱼。琴台高咏淮南操，官舍长停泗上车。佳客临邛千载事，愿君还念汉相如。
赴新安至七里滩作
作者：毛奇龄
朝代：明

东关苦行迈，南涉上新安。水木千云乱，沙禽拂浪寒。孤吟随荡桨，多难负垂竿。何日风波静，还来住此滩。
赴新安至七里滩作
作者：毛奇龄
朝代：明
体裁：五言律诗

东归苦行迈，南涉上新安。水木干云乱，沙禽拂浪寒。孤吟随荡桨，多难负垂竿。何日风波静，还来住此滩。
赵中丞开府两浙·其一
作者：毛奇龄
朝代：明
体裁：七言律诗

新开幕府压江濆，弹事中朝重惠文。禹穴豫呈金检册，浙潮初罢水犀军。殿前露简看如雪，梱外霓旌荡入云。何幸东南烦锁钥，岁星重傍斗牛分。
赵中丞开府两浙·其二
作者：毛奇龄
朝代：明
体裁：七言律诗

文臣节钺古来难，况复雄关似奠磐。南省坐教中宪肃，东瓯开后外藩宽。赐衣真见鸾文曜，避路犹惊骢马寒。莫道还台乡思远，故园金碧在长安。
赵司马任长沙
作者：毛奇龄
朝代：明
体裁：五言律诗

久擅矕龙誉，新逢展骥秋。驱车遵岳麓，司马重潭州。青橘湖边酒，黄陵庙下舟。湘南十万户，乍见一星留。
赵弟举茂才书扇志喜
作者：毛奇龄
朝代：明
体裁：五言排律

雅度如搴芷，晴江赋采芹。父为晋成子，兄即赵观文。珠玉方呈彩，骅骝迥出群。开襟飞紫电，跬步上青云。佩重摇金穗，衫疏映绣纹。平原佳子弟，知向武陵分。
赵比部母太君题旌建坊有赠·其一
作者：毛奇龄
朝代：明
体裁：七言律诗

婺彩高悬曜紫宸，朱门阀阅喜重陈。太君名过陶贞烈，有子贤如赵德麟。银榜乍标东第显，金书长启北堂春。当筵无数鸣珂客，同庆花前戏綵人。
赵比部母太君题旌建坊有赠·其二
作者：毛奇龄
朝代：明
体裁：七言律诗

紫诰初衔下建章，凤毛长傍五云翔。慈闱亲献新裁帼，京阙还留旧养堂。矢髦独怜江草碧，旌题高拂海云黄。临安万户连阊阖，从此裴家有赐坊。
赵生为武城宰
作者：毛奇龄
朝代：明
体裁：七言律诗

铜符初绾济河西，此去阳平一望迷。吴下高贤仍作宰，晋阳公子实封齐。官清养厩皆斋马，学至操刀好割鸡。当日弦歌如未撤，慢嫌为政笑宣尼。
越城观猎
作者：毛奇龄
朝代：明
体裁：五言律诗

较猎越城东，旌旗出郭红。翻鹰飞朔雪，走马踏春虹。壮士争金埒，将军控角弓。离台行乐地，驱骋夕阳中。
越州太守行为许使君夫子作
作者：毛奇龄
朝代：明
体裁：古风

越州太守贤且明，分铜领竹称专城。门排五马总神骏，江浸一钱清复清。高怀皎皎似裂帛，手把残编对宾客。印箧虚涵海日红，书床斜映山花碧。江东八邑留画图，过江谁不知夷吾。上林久已翔丹凤，大府方应见白乌。即今荆楚播挞伐，尚有雈苻想窃发。但藉颜裴抚冻饥，不须严助平瓯越。龙门教授感所私，恩同掩骼兼埋骴。谁言黄雀衔花日，只在双熊画轼时。
踏歌词
作者：毛奇龄
朝代：明

园里花成子，梁间絮作泥。风鸢移柱线，云母贴窗衣。漫摘鬓边篦，上有闹蛾儿。网户黏虫翅，帘旌压柳条。整钗时对镜，结襻屡回绦。漫折井边桃，上有合欢梢。
踏歌词·其一
作者：毛奇龄
朝代：明
体裁：词

园里花成子，梁间絮作泥。风鸢移柱线，云母贴窗衣。漫摘鬓边篦，上有闹蛾儿。
踏歌词·其二
作者：毛奇龄
朝代：明
体裁：词

网户黏虫翅，帘旌压柳条。整钗时对镜，结襻屡回绦。漫折井边桃，上有合欢梢。
踏莎行·题梅市香奁集后
作者：毛奇龄
朝代：明
体裁：词

宝扇横时，玉堂深处。开奁齐唱金针句。汉阳少妇解璇玑，孝标令妹工词赋。郁草名金，柳花成絮。满阑种就珍珠树。欲听缑氏海西谣，须寻仙尉江南路。
蹴毬妓
作者：毛奇龄
朝代：明
体裁：五言律诗

画裤锦毬帘，团花溜复黏。翻云萦鬓影，拨地用韡尖。趫捷风随带，低回月满帘。近人佯背拂，不用更回瞻。
车骑将军世袭三等阿达哈哈番一品夫人杨母严太君寿
作者：毛奇龄
朝代：明
体裁：七言律诗

当年都护出湟中，曾佐平阳建大功。玉轴久贻官诰紫，金箱犹贮战袍红。前皇赐爵标忠荩，有子为郎以孝通。此日高堂方设帨，关西佳气正茏葱。
轮台歌
作者：毛奇龄
朝代：明
体裁：五言绝句

大漠三秋草，轮台万里榆。天边新属国，塞外古单于。
轻薄篇·其一
作者：毛奇龄
朝代：明
体裁：五言律诗

驰逐来三市，游遨遍五都。轻装随宿卫，好酒泻当垆。东第呼公子，西京隶监奴。秦家多桂树，只射树头乌。
轻薄篇·其二
作者：毛奇龄
朝代：明
体裁：五言律诗

少小学从军，閒游迥出群。钿筝弹雁字，花裌刺龙文。夜月留初舞，春风解宿醺。东方千万骑，上坐是夫君。
辛酉腊月奉陪益都夫子长椿寺饭僧说法即和夫子首倡原韵兼示弥壑和尚
作者：毛奇龄
朝代：明
体裁：七言律诗

珠林高向帝城开，腊月同登说法台。贝叶翻经龙听去，天花作供鸟衔来。深厨香积维摩馔，小品签投殷浩才。谁信经冬寻宝树，桫椤犹是旧时栽。
边词
作者：毛奇龄
朝代：明
体裁：七言律诗

蓟门衰草猎花鹰，游侠从来重五陵。塞外蒙戈垂豹尾，石中饮羽见猿肱。边臣昨岁通青海，汉将乘秋过白登。但渡陇头流水去，不愁马足折坚冰。
过万竹禅院
作者：毛奇龄
朝代：明
体裁：五言律诗

孤游复远寻，萧萧万竹林。昼霭当门合，春云出殿深。龙潭诸佛影，禅诵上人心。几叠青苔里，谁怜有布金。
过上海访任待庵明府有赠
作者：毛奇龄
朝代：明
体裁：七言排律

遥从沪渎访琴台，二月春风海畔回。地僻乍惊新候转，官贫不厌故人来。陶家秫向年前酿，潘令花从雨后栽。戍堞但教悬画鼓，讼庭真见锁苍苔。祥鸾欲下知为瑞，斥鴳相过不用媒。客至欢然炊绿黍，儿时苦忆弄青梅。平津布被仍联衽，季子羊裘未振埃。三载有怀方就日，四郊作诵已如雷。属车私喜陈琳在，高宴将为司马开。坐见徵书来北阙，赋成禄养是南陔。庞公岂藉铜章显，田凤终推锦帐才。同学暮年应见少，青衫相对且徘徊。
过上海访铎庵远公不值喜遇昙英和上用张宏轩壁间韵
作者：毛奇龄
朝代：明
体裁：七言律诗

沿城何处问阿难，行尽桥西旧井桓。午日到门听磬远，春风吹水隔林寒。閒亭喜见飞花雨，高座刚逢渡海澜。不信衡阳庞处士，今来仍作旅人看。
过上陈店
作者：毛奇龄
朝代：明
体裁：五言绝句

夜雪不能寐，蚤行过上陈。不知寒雪上，尽是夜行人。
过东园
作者：毛奇龄
朝代：明
体裁：七言律诗

偶过东园倒接䍦，春风几度忆前期。低花趁蝶销黄粉，积草生鱼散绿陂。架满书编看愈懒，门无客到起尝迟。借问西川王录事，可能还赠草堂赀。
过云门谒俍亭和尚同姜京兆蒋平阶张杉二十二韵
作者：毛奇龄
朝代：明
体裁：七言排律

云门高峙鉴湖滨，乘兴同来一问津。庆绪久为方外友，陶潜原是社中人。到时山叶销寒色，望去莲花结胜因。千载门庭浑不改，四围丘壑宛相亲。行随过客朝华藏，坐见空王转法轮。高阁斋钟㪣处远，长廊粉壁画来匀。方开玉箧探三果，愿借金泉洗六尘。惊拜伟长如隔世，悔言智永是前身。他方远遁言归晚，何处相违不计春。话向劫前频似絮，发从剃后散如银。拂衣早得完婚嫁，作赋犹能动鬼神。盖世觉场栖道一，当年舍宅想王珉。前朝递勒黄丝字，后院曾邀白氎巾。船载溪风凭往复，石遮山雨最嶙峋。门前牛马驮经惯，林下乌鸦念佛勤。象宝铸为阿育女，龙牙贡自海波民。秋深土钵盛红稻，午过香厨供绿芹。听讲喜追山魅至，放生徐见水鸥驯。宰官就讯同殷浩，居士当参得许询。掷麈谈玄殊自畅，卓锥无地岂全贫。昙关再启知逾晋，桃树初栽为避秦。但使下方能假憩，谁言至德定无邻。
过任丘清水湖作·其一
作者：毛奇龄
朝代：明
体裁：七言绝句

枣林庄前清水湖，满湖菱藕并菰芦。马头错问任丘客，谁卖松陵秋汎图。
过任丘清水湖作·其三
作者：毛奇龄
朝代：明
体裁：七言绝句

碧柳千株傍水栽，红桥万柱逐堤开。袛应人在江南见，那道车从赵北来。
过任丘清水湖作·其二
作者：毛奇龄
朝代：明
体裁：七言绝句

湖水涟涟清且深，长堤十里跨湖心。行看堤上招商女，但唱幽州马客吟。
过信安殷浩宅示田甥
作者：毛奇龄
朝代：明
体裁：七言绝句

当年殷浩南迁日，无复亲知相伴行。今日一过殷浩宅，教人流涕对韩甥。
过刘少参宅有赠
作者：毛奇龄
朝代：明
体裁：五言排律

北海标通德，东田返近臣。白云仍在望，绛节旧曾巡。赌墅非閒地，归湖有上宾。捣茶花院静，读易草堂春。丹鼎招仙客，金鱼付酒人。题词俱咳玉，封册总泥银。禁闼思严助，台阶让贺循。长干初置辇，白下漫垂纶。迹共浔阳隐，交从北府亲。有谁司国举，唯汝秉人伦。纳履龙门峻，披帷燕贺新。思深犹望岁，游滞已兼旬。霜雁飞黄浦，秋枫动紫宸。欲因徵诏切，从此捧车轮。
过南徐军赠袁八书记
作者：毛奇龄
朝代：明
体裁：七言律诗

南徐幕下谈兵日，北府军前对酒时。愧我文章输陆贾，怜君慷慨过袁丝。星门合壁调金鼓，天堑横江锁铁锥。露布草成真倚马，可曾持示帐中儿。
过四洲寺与朱三冯大
作者：毛奇龄
朝代：明
体裁：五言律诗

共作临川客，频从化国游。慈云开象驾，寒日恋乌裘。人事分双树，天轮转四洲。上方凭眺迥，应有仲宣楼。
过大敬
作者：毛奇龄
朝代：明
体裁：七言律诗

春城高柳未垂丝，迤逦城南问故知。城头啼鸟千般怨，病起寻人几倍思。青山隔郭来新霁，流水当门似旧时。相看欲采幽兰去，却恨花开迟复迟。
过姚使君寓楼答赠依韵
作者：毛奇龄
朝代：明
体裁：七言律诗

金轮双峙倚秋空，迤逦寻君萧寺中。亭午薄云方漏日，新晴高树易生风。携来图史披将尽，乱后登临感自同。欲纪旧时监郡绩，请看杜牧赠姚公。
过姚江俞石眉宅
作者：毛奇龄
朝代：明
体裁：七言绝句

东行不逐海涛鱼，为觅双钩一驻车。记取龙泉山后路，秋花犹覆子云居。
过宗藩辅国将军邸第留饭兼蒙赐诗赋谢长句
作者：毛奇龄
朝代：明
体裁：古风

拥彗不入齐相门，挟刺不谒长史宅。纷纷花柳看满城，那有停车道相识。掖门东去兰坂长，五王旧第环宫墙。平台远属诸国邸，复道自连兴庆坊。瑶林玉树蔽阶戺，帝室名驹总千里。讲易能踰沛献贤，好诗不减元王裔。风流大雅真绝群，爱予曾诵予为文。相逢倒屣宛如旧，入座纵谈惊未闻。金杠璧带挂珠幔，日射窗螺恍流电。百轴牙签夹画栏，一庭花影翻书案。繁肴错核难具陈，红肌紫翼青丝鳞。湖笋盈柈如切玉，山粱作饭似倾银。逡巡授简发毫素，示我新篇出云雾。丽句曾开玛瑙屏，清音渐启金笳路。长吟短咏皆有情，黄獐罢舞莺停声。西园徒厕宾客履，梁苑竟惭枚马名。御沟春水晚呜咽，暝色重重暗林樾。惟恐渔舟难再寻，坐对桃花不能别。
过张六四丈草堂看菊作·其一
作者：毛奇龄
朝代：明
体裁：七言绝句

梁父行吟七十年，草堂居士兴萧然。重寻旧院秋花里，知在横河古树边。
过张六四丈草堂看菊作·其二
作者：毛奇龄
朝代：明
体裁：七言绝句

西上横河旧草堂，尚书庭院菊花坊。门前银杏如相待，才到秋来黄又黄。
过张吴曼草堂兼读其所著梅花诗集有赠
作者：毛奇龄
朝代：明
体裁：古风

先生好学耻渔猎，不向枯毫斗给捷。作赋真能嗣两京，记书何啻亡三箧。梅花开落江水滨，联诗宛与花相亲。我来读诗忆花好，疏影暗香如有神。草堂斜启延海曙，云是先生著书处。万轴缃㡘几树梅，慷慨留题不能去。
过张赞府别署
作者：毛奇龄
朝代：明
体裁：七言律诗

江城试吏又经年，江畔招予共饮泉。寄迹尚能追汉尉，解矇今始见张玄。春风燕雀飞江馆，夜雨桑麻绕郡田。回首十年同学事，青衫相对两茫然。
过徐十五茶肆出张六四丈隐居所赠绝句云丈甚惜此诗必属毛甡书笔藏之为慰临书亦赋二绝句附后·其一
作者：毛奇龄
朝代：明
体裁：七言绝句

南州高士县西街，长挂官茶旧市牌。欲向黄公寻故侣，却怜宋子在天涯。
过徐十五茶肆出张六四丈隐居所赠绝句云丈甚惜此诗必属毛甡书笔藏之为慰临书亦赋二绝句附后·其二
作者：毛奇龄
朝代：明
体裁：七言绝句

垂老张融未卜邻，同时徐稚亦长贫。新来写得相思帖，曲渚停舟错认人。
过息夫人妆楼遗址有感
作者：毛奇龄
朝代：明
体裁：古风

荆门不种章华树，此地还留洗妆处。红粉销残涧道花，翠蛾飞作山城絮。涧边白日自悠悠，城畔妆台秋复秋。回首故园长不语，镇教淮水向东流。
过施男廉使寓亭
作者：毛奇龄
朝代：明
体裁：五言律诗

系艇随行客，听钟到寺楼。十年遗豸节，一榻卧羊裘。耆传成江表，蛮碑著岭头。卢陂千顷雪，宛在碧天流。
过旧院和陈宪副作
作者：毛奇龄
朝代：明
体裁：七言律诗

旧院荒凉极望迷，女墙䫋处绿杨低。庭馀鸟雀衔金粟，瓦散鸳鸯覆玉鎞。桃叶一江环巷北，莫愁两桨去城西。当年多少阳台雨，化作浮云何处携。
过易亭
作者：毛奇龄
朝代：明
体裁：五言绝句

吾爱杨公子，相寻过易亭。盘间菰菜绿，池上柳条青。
过普安寺并看刘孝廉伎童学伎
作者：毛奇龄
朝代：明
体裁：五言律诗

古寺三车合，荒城一径斜。秋云笼宝塔，晓露滴金沙。红豆篱边子，青莲座上花。善才华鬘好，看绾佛头髿。
过桃源作
作者：毛奇龄
朝代：明
体裁：五言律诗

柳色惊春至，桃源傍晚过。茫茫垂白日，滚滚见黄河。野戍回鸿雁，飞尘暗马驼。当垆多美酝，不醉奈愁何。
过梁园
作者：毛奇龄
朝代：明
体裁：古风

春风吹薄雪，刚度梁园时。驻马一为赋，悠悠使我思。繁条抽野馆，细草满长陂。千载邹枚兴，无人与共知。
过汝宁奉赠金太守镇一十四韵
作者：毛奇龄
朝代：明
体裁：七言排律

郎官出守本风流，况复雄藩是豫州。下吏尽如新息长，专城原属富波侯。九田作赋推中等，千骑看君居上头。招得牛医来馆舍，梦将女子渡河洲。高车拔地熊随轼，翠羽当风隼作斿。自愧攀辕河上过，真成蹑屩颍中游。桑花制酒村前醉，蒲叶如鞭泽畔抽。宿堠顿惊茅店晓，入关刚值木陵秋。无才岂敢依羊陟，入耳唯闻诵贾彪。大府此中犹露冕，思乡何处更登楼。晚来择木乌无定，春到迁枝鸟有求。三老怀钱终自献，十年借寇恐难留。他时列棨霜垂戟，此日褰帷月在钩。但愿屡携青鹊印，终然一御黑貂裘。
过江南奉谒周侍郎值其行部留诗代讯
作者：毛奇龄
朝代：明
体裁：古风

我怀周侍郎，忼慨不得见。手把三年袖里书，漫字纷纷落如霰。芦埼夜走江路长，东浮淮浦西浔阳。侍郎久作南藩使，每过江南愿投刺。踟躇侧促终不前，将投邛僰行蛮天。姜生呼我汝南去，路出龙江几回住。斯时正好谒侍郎，又当行部留维扬。我昨渡江来，巨浪高于山。天风万里吹不定，鸟雀飞飞空自还。前滩岞崿拥波白，独驾孤航片帆窄。海豕江鱼转斗争，篙工柁女愁颜色。昔读侍郎文，怪其有如此，浩荡奔腾势无止。直下如倾七泽涛，横来不断三江水。孤航相向宛如睹，恍与高斋觌晨暮。江边况有蒋侯家，小妹青溪旧曾顾。十年出处同崄巇，怀人何必吹参差。倘寻结袜留欢处，只在乘船破浪时。
过江晤王甫白后旋有诗寄怀因依原韵荅寄
作者：毛奇龄
朝代：明
体裁：七言律诗

钱塘江上对门居，绝胜河汾一旧庐。入洛已经逢季雅，仕秦何必羡由余。寻还高士回通德，记得思君在执徐。咫尺西陵风雨近，莫愁论学少三馀。
过汪二检讨新居和冯三郡丞韵
作者：毛奇龄
朝代：明
体裁：五言排律

履道坊仍僻，安仁宅不哗。閒官橹紫陌，逸兴绕丹霞。市隘门逾静，庭虚径自遐。近墙新种竹，隐簟旧安花。剑买秦王宝，文袪左氏誇。屏风排纪亮，书乘载张华。击筑娱心意，衔杯漱齿牙。高谈时据槛，下直当归家。禁里分题秘，帘前起草赊。兰台联柱下，何用达南衙。
过沂州作兼寄州守邵君
作者：毛奇龄
朝代：明
体裁：五言律诗

才入沂州境，清思满客怀。周官通浸沭，禹贡并徐淮。秋雨行弥促，春风志未谐。封轺无意度，不欲近官斋。
过益都相公三世兄躬暨赋赠
作者：毛奇龄
朝代：明
体裁：古风

从来云阀推世德，东京杨邓西金张。况当贤相饶令嗣，八龙三虎双凤皇。就中林立并皦皦，能继难兄佩刀早。县浦从教白璧殊，盈箱不羡黄金好。但看简抑似韦布，只与诗书共晨暮。门生故吏趋满前，食脆乘坚耻相互。即予落拓寓京邸，长过高斋被优齿。下士能寻商洛儒，殊编搜及开元礼。始知家学自有真，寒风相对怡心神。窗前草木阳和动，坐看花开满地春。
过禹州呈史廷桂使君
作者：毛奇龄
朝代：明
体裁：五言排律

南渡元公裔，西京国士雄。分符来颍上，领郡出天中。驺莅韩王国，屏高汴帝宫。瞻君如岱北，赠我自山东。十载音书阔，三年梦寐通。游梁追汉马，过阙效童鸿。古署云天碧，平台花树红。客因公子重，礼以孟轲隆。揽旧惭秦贾，匡时识禹功。采山人比玉，加节虎垂铜。桑甸飞神爵，芝图负有熊。弘才方入用，廉吏岂终穷。上秩需黄霸，徵车到郭公。平津饶布被，且与故人同。
过童君店
作者：毛奇龄
朝代：明
体裁：五言绝句

雨后童君店，停驴一问行。鞦韆双女下，欲答不成声。
过西江幕问张七又去粤拣行箧见所寄长句是幕中见怀感而为诗·其一
作者：毛奇龄
朝代：明
体裁：五言律诗

不得张郎信，闻君度岭遥。日从蛮峤转，岁与瘴烟销。竻竹天边郡，藤花海上桥。武溪书未灭，目断日南标。
过西江幕问张七又去粤拣行箧见所寄长句是幕中见怀感而为诗·其二
作者：毛奇龄
朝代：明
体裁：五言律诗

甫幸炎天返，仍看绝徼违。徒藏金橐语，不见汉槎归。海县丹砂酒，云山翡翠衣。征西空幕府，回望转依依。
过访无锡县吴兴祚明府有作时已迁行人将次赴都
作者：毛奇龄
朝代：明
体裁：五言排律

上宰当初试，延陵第几传。起家由北海，剧邑近南天。人地踰彭泽，君才过颍川。铜章新长吏，绮里旧神仙。客履悬珠日，军储散锡年。种花官道里，流水县门前。吴女争桑讼，参军卖蔡眠。校开通市塾，税起傍湖田。碧鸟长衔绶，青蒲好制鞭。乡亭方执板，厅事早挥弦。徐稚南州榻，袁生下渚船。宴修单父鲙，俸割沈郎钱。天子神为眷，行人命稍迁。题名金柱右，典谒玉阶边。求友曾遗纻，怀君似搅绵。爱馀申浦树，清乞慧山泉。过艇留吴芮，登堂拜薛宣。井桐看翥凤，溪叶笑悬蝉。坐列尚书席，驰观太子笺。只怜华省彦，对客尚烹鲜。
过采石有怀李白
作者：毛奇龄
朝代：明
体裁：古风

李白扬帆出，曾披宫锦袍。我来寻旧迹，空见水滔滔。坠石分风急，清江蹙浪高。绿萝寒月下，一咏醉酕醄。
过陶桓公故居
作者：毛奇龄
朝代：明
体裁：五言律诗

奇绩著天壤，当年有老亲。求名忧士贱，留客值家贫。建节长沙郡，遗居鄱水滨。我生悲负母，感此涕盈巾。
过鲁连村怀大声
作者：毛奇龄
朝代：明
体裁：七言绝句

荒村寂寂散朝烟，何处还寻鲁仲连。欲向村前骑马过，一时泪尽绿杨边。
迎銮曲十章·其一
作者：毛奇龄
朝代：明
体裁：五言绝句

夏后重巡日，虞庭肆狩年。省方行县宇，望幸遍山川。
迎銮曲十章·其七
作者：毛奇龄
朝代：明
体裁：五言绝句

翠华将南临，含齿齐望幸。神鱼泳中江，麒麟产旁郡。
迎銮曲十章·其三
作者：毛奇龄
朝代：明
体裁：五言绝句

楗石观河远，鞭虹渡海长。但能开马颊，何用咏宣房。
迎銮曲十章·其九
作者：毛奇龄
朝代：明
体裁：五言绝句

一人自游豫，万姓齐乐欢。江东皓首翁，扶杖咸来观。
迎銮曲十章·其二
作者：毛奇龄
朝代：明
体裁：五言绝句

羽骑铃鸾减，帷宫梐枑稀。穿塍移左跸，避路解前騑。
迎銮曲十章·其五
作者：毛奇龄
朝代：明
体裁：五言绝句

蠲租同海谷，复赋遍江淮。不是君王至，何由补助来。
迎銮曲十章·其八
作者：毛奇龄
朝代：明
体裁：五言绝句

瀼瀼甘露降，习习四灵至。况兹姚姒乡，舜禹所巡地。
迎銮曲十章·其六
作者：毛奇龄
朝代：明
体裁：五言绝句

云盖连星罗，草茵衬花织。造舟当六龙，江水共一色。
迎銮曲十章·其十
作者：毛奇龄
朝代：明
体裁：五言绝句

戴德望尧辙，感恩树嵩碑。微臣职纪实，制此迎銮辞。
迎銮曲十章·其四
作者：毛奇龄
朝代：明
体裁：五言绝句

旭日驱龙辂，春风布鸟田。吴疆连越峤，西至怨东先。
远怀诗
作者：毛奇龄
朝代：明
体裁：五言排律

织锦经营短，从军道路长。怀人伤晚岁，思伯怨朝阳。地隔新烽火，天低古战场。閒房收镜冷，渫井堕钗凉。有字排鸿雁，无书致鲤鲂。寒风催捣素，落月射流黄。苍水稽秦使，青陵谢宋王。城南秋草断，陇首暮云翔。绝塞依玄菟，空村徙白狼。深闺徒有梦，只解渡江湘。
送丁四六世弟北游
作者：毛奇龄
朝代：明
体裁：七言律诗

鸿鹄将飞怯羽翰，登程犹自惜衣单。受书共忆联床苦，古调谁歌行路难。蓟北黄云驱季子，山中白发老师丹。前途刚值东风厉，客舍鸡鸣慎蚤餐。
送东莞令之任
作者：毛奇龄
朝代：明
体裁：七言律诗

青袍如草鹝如緺，万里炎方去路赊。县旆乍迎岭徼月，海田先种日南花。献来紫贝当输稻，收尽红棉好及瓜。满匣印泥方照眼，何须句漏觅丹砂。
送两浙臬宪移任江南
作者：毛奇龄
朝代：明
体裁：五言排律

圣代推司臬，周官念准人。东南称要地，观访重台臣。外辅承三独，中朝遣四巡。豸庭江上启，骢马路傍新。夙卫思羊祜，雄藩借寇恂。行郊曾露冕，当道早埋轮。遥海清鲸鳄，荒城剪棘榛。四时分雨露，八越净烽尘。玉节移廉省，金笳起画辚。九霄翔凤肃，十道使星神。祖席摇青旆，迎舟转白蘋。旧时需似岁，此际感如春。下泽沦丹毂，鸿名动紫宸。暇游如有兴，幸待武湖滨。
送人之耒阳
作者：毛奇龄
朝代：明

湖北湖南水尽浮，杜鹃啼歇过衡州。几重高峡穿天下，万里平江入汉流。念母徐生终去魏，思乡王粲故依刘。少陵古墓依然在，酹酒荒原无限愁。
送人之耒阳
作者：毛奇龄
朝代：明
体裁：七言律诗

湖北湖南水尽浮，杜鹃啼歇过衡州。几重高峡穿天下，万里平江入汉流。念母徐生终去魏，思乡王粲故依刘。恢台孟夏烟花隔，鄂渚辰阳愁不愁。
送任云蛟公车
作者：毛奇龄
朝代：明
体裁：古风

九月芙蓉蔽江渚，孝廉船载江头雨。金樽相把潮欲来，一曲离歌醉南浦。公车十载怜计偕，怀书屡上昭王台。旗亭雪煖紫貂堕，蓟门酒醒黄云开。春官新制改书义，汉帝临轩策奇秘。郤氏中林选一枝，平津东阁推高第。长安春转花又红，玉騧鞭落惊游龙。秋江潮上金鱼美，尽在任公一钓中。
送任生北游
作者：毛奇龄
朝代：明
体裁：五言排律

客路饥驱远，离筵酒上微。关山方漫漫，杨柳正依依。市剑吹花锷，征衫换葛衣。燕台需骏久，塞馆度鸿稀。荐引思严助，遨游重陆机。高堂频慰去，勿使傍柴扉。
送何使君出守牂柯·其一
作者：毛奇龄
朝代：明
体裁：七言律诗

廉范高风不可攀，西行何惜路途艰。汉家初辟犍为郡，太守能通瓦甸关。喻蜀文章开百�，渡泸风俗变诸蛮。从来叱驭忠臣事，安用朱旗九折还。
送何使君出守牂柯·其二
作者：毛奇龄
朝代：明
体裁：七言律诗

刺史行边析守圭，青孤山险杂羌氐。鱼凫尽处遮三峡，马援前时过五溪。部远不辞穿赤甲，官廉常禁采朱提。使星未许长留蜀，幢盖还朝望岂迷。
送何使君出守牂柯翰林院中旧有柯亭刘井井为刘文安定之所凿柯学士潜手植二柏建瀛洲亭以临之李西涯诗有云我行树阴日千匝是也今遗迹尚存而其人已往同年尤太史过此慨然有感遂成二诗予与施侍讲彭编修陈检讨同和其韵·其一
作者：毛奇龄
朝代：明
体裁：七言律诗

东观曾开玉甃寒，后园凿井笑刘安。银床不负丹砂瓮，金绠犹垂白石栏。起草日添麻底润，覆桐秋老叶中乾。相看一片冰花镜，欲寄蓬山难又难。
送何岱瞻还江阴觐省·其一
作者：毛奇龄
朝代：明
体裁：七言律诗

蓟门杨柳弄春晴，欲别翻怜邸舍情。春汎白波分盏尽，夜来红烛照窗明。西郊草映寒袍色，东阁梅传旧句名。此去澄江若相忆，延陵城下暮潮生。
送何岱瞻还江阴觐省·其二
作者：毛奇龄
朝代：明
体裁：七言律诗

春城花落己垂条，万里江关去路遥。别恨直追申浦棹，离人初上御河桥。筵前白帢留应少，台上黄金望欲消。只恐河阳方觐省，便随敷奏上丹霄。
送何生赴沂州邵使君幕
作者：毛奇龄
朝代：明
体裁：五言律诗

曾子浴沂后，嘉宾入幕年。黄梅江上雨，行李泗州船。祖帐倾吴酒，官程接鲁田。使君今管仲，应著牧民篇。
送佟公子钟山赴其尊大人江南行省和靳允安韵·其三
作者：毛奇龄
朝代：明
体裁：七言绝句

但向河桥叹执袪，深怜一载对门居。回思当日相逢处，尚有孤山道士庐。
送佟公子钟山赴其尊大人江南行省和靳允安韵·其二
作者：毛奇龄
朝代：明
体裁：七言绝句

多君作赋本天才，况复船装书画回。此去登临傥乘兴，停船一上妙高台。
送佟公子钟山赴其尊大人江南行省和靳允安韵·其四
作者：毛奇龄
朝代：明
体裁：七言绝句

白门秋到雁初鸣，落日浮云看上征。应念故人难遽别，雅琴休作雀飞声。
送使之大梁
作者：毛奇龄
朝代：明
体裁：七言律诗

花幕初开藕叶红，离亭贳酒近新丰。征车晓度燕南路，使旆时回宋故宫。越境有人迎郭伋，同时入蜀想文翁。夷门千古堪凭吊，只在繁台一望中。
送倪齿东归·其一
作者：毛奇龄
朝代：明
体裁：五言绝句

把酒驿亭西，春风送马蹄。愁君归去路，草色正萋萋。
送倪齿东归·其三
作者：毛奇龄
朝代：明
体裁：五言绝句

倪子拥乌裘，幡然作归计。碧云生长途，黄马去萧寺。
送倪齿东归·其二
作者：毛奇龄
朝代：明
体裁：五言绝句

我尚羁江表，君先返越州。故人如讯及，道我赋登楼。
送倪齿东归·其四
作者：毛奇龄
朝代：明
体裁：五言绝句

君是仙溪后，当还孝子闱。王阳长在道，送尔一沾衣。
送冯之京归里
作者：毛奇龄
朝代：明
体裁：五言律诗

蕙带束轻装，萧然返故乡。甘贫辞薛客，未老念冯唐。零雨川原迥，干云意气长。绿杨新幔影，咫尺是河梁。
送出塞·其一
作者：毛奇龄
朝代：明
体裁：七言律诗

辽阳迁客海东头，二月严装上锦州。绝塞乱云垂地尽，寒壕泻日带冰流。行车远度鹰关晓，去马刚随雁□秋。听得摩多新曲子，教人肠断古伊娄。
送出塞·其二
作者：毛奇龄
朝代：明
体裁：七言律诗

铁岭岧峣初下关，投荒万里绝人寰。东青时起天边垒，长白春深雪满山。毳帐偶吹新筦叶，羊皮频裹旧刀环。相思只待秋风早，看汝征蓬海上还。
送刘使君任江南提学
作者：毛奇龄
朝代：明
体裁：七言律诗

儒臣衔命出文昌，手握灵蛇比夜光。公宴有诗称邺下，高谈名理重丹阳。星连斗野纯钩现，马到阊门疋练长。但使元和能振俗，起衰何止变齐梁。
送刘使君兵备辰州
作者：毛奇龄
朝代：明
体裁：七言律诗

朱衣双导沅江头，外幕分曹护督邮。持节遂行真刺史，怀钱不受旧刘侯。龙樯直下黄牛浦，葭鼓横开白鹭洲。明到百蛮应弭服，黔南自古重辰州。
送刘勃安还淮阴·其一
作者：毛奇龄
朝代：明
体裁：五言律诗

不见刘真长，于今二十春。酒披燕市月，衣落御街尘。家室真堪恋，音书莫厌频。眼前相送者，岂是盛年人。
送刘勃安还淮阴·其二
作者：毛奇龄
朝代：明
体裁：五言律诗

未遂东山志，还为南浦歌。高情薄俗少，良友旧乡多。怀璧惊投店，坚冰好渡河。淮阴城下柳，长记听鼙婆。
送刘博白之任·其一
作者：毛奇龄
朝代：明
体裁：七言绝句

苍梧万里碧天回，君到天门瘴自开。不识旧时贤使在，双山曾采绿珠来。
送刘博白之任·其二
作者：毛奇龄
朝代：明
体裁：七言绝句

新悬黄绶向南天，独上交州万里船。我欲从君游览去，绿珠井上燕山前。
送刘考功请假归淮安兼示令兄内史
作者：毛奇龄
朝代：明
体裁：古风

刘郎擅东曹，吏事称第一。比士闽海归，浮誉斥柳七。一朝请沐去，将理淮海繂。举朝竞贻鞭，过市罢弹瑟。此去恋乡井，兼及好风日。首曹设长名，终以待执秩。夙昔曾浮淮，登堂睹作述。朝宴施酒浆，晚食授饠饆。于今二十年，同朝颇狎昵。难兄甫待诏，行选蓬岛室。春明俟君来，埙篪共均律。祗恐秋风高，予早趁归鴥。六翮翔上林，中途莫相失。
送别
作者：毛奇龄
朝代：明
体裁：七言律诗

大江东下水瀰瀰，送子江亭酒一卮。塞上黄花随定远，山前红草是将离。荒鸡淮浦残星断，匹马燕关落照迟。我本无家君又别，海天长望使人思。
送别高二彦彪
作者：毛奇龄
朝代：明
体裁：七言律诗

送客江关花正飞，关前弱柳折来稀。两年官舍同寒食，一曲离歌共落晖。碧草马蹄怜去路，红亭酒色上征衣。他时访我钱王渡，勿傍桐君旧钓矶。
送单赞府之任休宁·其一
作者：毛奇龄
朝代：明
体裁：五言律诗

姑理松间咏，无卑柳下官。青袍还旧服，白舫上新安。霜后民田熟，云来鸟道宽。黟山千万户，总作洞天看。
送单赞府之任休宁·其二
作者：毛奇龄
朝代：明
体裁：五言律诗

玉阙依连岁，金风送及秋。签书凭赞府，宦迹羡徽州。亭敞堪栖凤，刀悬俟解牛。乡心和婺水，同向浙江流。
送友之崇阳
作者：毛奇龄
朝代：明
体裁：七言绝句

二月春风吹客装，故人西上古崇阳。武昌门外新栽柳，何处相思不断肠。
送友之莱芜
作者：毛奇龄
朝代：明
体裁：七言律诗

曾共梁园赋子虚，看君仗剑出青徐。东封此日应成颂，北阙何年更上书。驿骑晓过羊祜里，亭餐秋食范公鱼。暇时若向秦台望，莫羡淄川有计车。
送友人归苕溪·其一
作者：毛奇龄
朝代：明
体裁：七言绝句

京洛相期愿已违，前溪犹认旧柴扉。只怜通潞亭边柳，无数长条挽客衣。
送友人归苕溪·其二
作者：毛奇龄
朝代：明
体裁：七言绝句

平津东阁住多年，归汎菱湖雨后船。回首故人烟障里，还骑羸马蓟门边。
送史上海之任兼示旧明府暨伊兄娄县
作者：毛奇龄
朝代：明
体裁：古风

沪城傍东溟，本属旧游地。良友将之官，抱此瑰玮器。旧尹吾故人，为治轶俗吏。天子嘉其能，召取置殿陛。栖鸾岂无群，驯雉真足嗣。况君乘风云，天路可坐致。黄浦环城闉，丹花被庭砌。难兄宰娄水，相隔祗埤堄。此邦羡堂堂，继至有难弟。同时府中趋，千载生叹异。携琴向云间，赠鞭送行骑。他时返承明，吾友见前事。
送史尚辙进士过夏口兼寄丘学士
作者：毛奇龄
朝代：明
体裁：古风

晨装欲动海鸡鸣，日出河桥相送行。系马未辞王粲宅，前旌先指武昌城。河桥日出轻携手，为食嘉鱼过夏口。去鹤秋翻北渚云，啼乌夜宿西门柳。故人游宦滞江乡，十载还辞白玉堂。共道秘书怀谢监，翻令别驾得王祥。从君昔在枚皋里，怜我贫依漂母傍。饮酒不嫌车下醉，逃名时就壁中藏。漂流岁月同虚弃，恻恻相思成往事。况汝春官旧主司，杏花开后慈恩寺。官斋对酒洗征鞍，醉后应看江上山。若问行来何所见，但言游子不曾还。
送叶襄还归吴门
作者：毛奇龄
朝代：明
体裁：七言律诗

东寻禹峤度清秋，岁晏吴关不可留。樽酒道傍遮落日，片帆江上惜归舟。云横虎阜乡程近，雪满凫城海路浮。祇恐愁心如细草，春来弥望在长洲。
送同年尤侗南归
作者：毛奇龄
朝代：明
体裁：古风

东堂著作谁擅声，一时并让尤先生。群公隔舍争问字，天子殿前长唤名。今来慷慨赋归去，家在东湖最深处。堂上重裁薜荔衣，门前自种垂杨树。吴中筑室志未成，集贤坊下还留行。堪怜五载追随意，顿有千秋万古情。
送同年范太史还吴门
作者：毛奇龄
朝代：明
体裁：古风

秋风飒飒南雁翔，昭文才子还全昌。横门一道软尘发，令我黯然怀故乡。轩车数队驻柳下，野祠设幕留供张。衔杯徐起赠鞭策，意气历落不可当。华厅分草登左榻，山池赐羔出上方。况握竹管记前事，高踞柱下称三长。其如温饱非所志，曼倩日饿东郭僵。亦知史局本异量，兼荷制举罗非常。玺书曾答太子令，侯相争道申屠刚。纵令种却使覆对，犹拔仙室冠望郎。而乃掉辔古蓟野，从此觅路秦馀杭。我家东浙鲜剡宅，回忆北山空草堂。他时得返越州去，为汝一停吴市傍。花飞渡口遇慧晓，草深墓下寻真娘。买邻纵未近乐圃，访友定能通野航。朝霞几缕开上谷，流水百道倾高梁。故人分手自兹别，絷马欲行看绿杨。
送同年陆义山编修归当湖
作者：毛奇龄
朝代：明
体裁：古风

春风吹帘草色青，蓬池日暖犹寒冰。陆郎斑骓想南去，开轩为倒双玉瓶。连年同馆少适意，时向西山望朝气。笔妙争题海岳图，史成快补河渠志。当湖新水碧似烟，君归正值荷花鲜。惭予日诵张鹰赋，羡汝先登贺监船。平帆载去双黛绿，并折灵泉产名玉。百年行乐能几时，万事于今已差足。潞河春涨下溜迟，高飞黄鹄还衔雌。玉堂后夜如相忆，但记双添半臂时。
送向阳游天台归还旧京
作者：毛奇龄
朝代：明
体裁：五言律诗

华顶看朝旭，天门听海鸡。浮槎环碧草，挂席返青溪。流水樽前逝，桃花去后迷。中秋明月满，疑在石梁西。
送吴明府超迁观察之闽
作者：毛奇龄
朝代：明
体裁：古风

溟鱼十岁不掉鬣，一掉直上天门间。从来神物有异量，岂与世数同往还。夫君百里本寄迹，要使殊才破庸格。司隶何妨拜茂陵，通侯久已称褒德。一朝治行天下闻，果然第一推番君。声名特达播阊阖，顿令平地生风云。丈夫入世贵倜傥，搅辔登车气何爽。望去双旌拥�轮，行来八察加廉访。东风二月度七闽，溪花海树郎官春。严生自足开瓯越，何必平津解笑人。
送吴道贤南还
作者：毛奇龄
朝代：明
体裁：古风

大雅久不作，下里笑折杨。秋秋双凤同，变作釜与□。夫子怀傥哲，特达如圭璋。气雄辟云海，胸豁罗星房。幽情本诘曲，露技鲜盖藏。有时起吟啸，触节成文章。劈流试剑影，彻札洞箭铓。独是钟律减，学者眯羽商。听声略沙识，造管用黍量。岂协朱孔弦，徒厕黄门倡。君来唱乐府，古调追虞唐。情文接师夔，谱数注令羊。拍散有刌度，契注生豪芒。郑玄迷七均，荀勖罢四厢。何况元音乖，但截中指僵。念君季英裔，生在周侯乡。高门久扩大，骏烈时诵扬。四世嬗清德，五亩馀甘棠。赐书简增汗，予杖衣裹疮。诸子列上舍，群从饶中郎。四游及京圻，一顾誇骕骦。公卿争逢迎，流俗罕颉颃。其如姜桂性，所至愁膻芗。以兹幡然去，有似鹤羽翔。当其乘风行，引吭鸣高冈。倏然返遥海，仍伏芝田傍。长途绝篝笯，濩泽无稻梁。缅此凌霄姿，一望犹倘佯。
送周仪曹奉使安南册吊一十四韵
作者：毛奇龄
朝代：明
体裁：五言排律

星使颁双节，春官驾一轺。恩纶绥异域，册吊出中朝。岭峤飞兰旆，关楼见柳条。赐麟金作绣，坐马玉垂鞗。铜鼓迎山驿，香船渡海潮。宅居羲仲古，地拓季犛遥。瘴薄开泓渰，风炎近沃焦。国王行飨重，蛮女拂尘娇。灵祝陈方译，神歌引洞箫。馔盛琼海贝，酒缩荔江蕉。奠币霜铺纸，倾珠泪织绡。还朝酬浩荡，归路记招摇。沛国华文在，都乡旧迹超。他时歌四讫，谁敢后南徼。
送周在都任济南郡丞
作者：毛奇龄
朝代：明
体裁：七言律诗

肃肃秋风转隼旟，东行监郡绾铜鱼。时清且佐平原相，年少能传栎下书。丹凤飞时知赐玺，青山到处好题舆。选人尚有难兄在，欲赠虔刀思有馀。
送周翁赴令子和州官署是时十月值八十初度·其一
作者：毛奇龄
朝代：明
体裁：七言绝句

先生八十老林丘，拟作淮南八子游。蘋叶蓼花牵锦缆，西风八月上和州。
送周翁赴令子和州官署是时十月值八十初度·其二
作者：毛奇龄
朝代：明
体裁：七言绝句

横江官阁蓼花生，画舫红帘相送迎。正值小春初度近，彩衣应舞历阳城。
送周长阳之任
作者：毛奇龄
朝代：明
体裁：七言律诗

都乡本是大夫才，欲赴长阳作宰来。官牒下迎吴会远，县门高向蜀江开。亭留白鹤云常护，峡过黄牛水自回。此去荆门争战息，江关何处有烽台。
送夏明府之任西和
作者：毛奇龄
朝代：明
体裁：五言排律

结绶迁龙峡，除书出凤城。家人留传去，县吏到门迎。绕郭春田坼，前关曙鼓鸣。弹琴邀子贱，酌酒送渊明。饷妇攀车轭，翔禽拥旆旌。横云飞舄过，就道典衣行。陇水天边杳，淮山雪后晴。未昏官堠静，到日印床成。亭下辞孙楚，筵前醉祢衡。秦州回首处，应看柳条生。
送外生
作者：毛奇龄
朝代：明
体裁：五言律诗

多难随郗氏，他乡别魏舒。外家怜尔胜，相宅竟谁居。夜雪庐陵酒，秋风甓社鱼。一为殷浩咏，双泪落衣裾。
送姚聚中还湖州
作者：毛奇龄
朝代：明
体裁：七言律诗

杨柳河桥送客还，十年词赋满江关。高门自启菰城曲，佳句犹留松石间。下若人逢花�鞢，前溪风定鸟绵蛮。上林春色年年好，不用端居赋采蕳。
送姜之琦进士还里
作者：毛奇龄
朝代：明
体裁：七言律诗

南宫试罢听鸣鸠，选入春关直到秋。红格献书崇政殿，黄花开宴曲江楼。同门先后题青雁，归路康庄跨紫骝。纵使蓬瀛身未到，故乡还近凤麟洲。
送姜二承烈举京闱未第南归
作者：毛奇龄
朝代：明
体裁：古风

相如薄园令，少且以赀仕。姜生游长安，尝挟监郡刺。历世嬗仕宦，惟恐失貤赐。以此往借资，少慰尊显思。一朝荐京国，挂籍注名字。有子先解褐，同咏锁厅事。连年滞东观，藉尔通讲肆。顿思还故园，使我丧倚恃。成都升仙门，归马如赤驷。为郎莫嫌迟，晚岁得世济。武骑岂所安，孝子终不匮。里巷非常居，笔札有馀视。春明望还来，酌酒待小次。
送姜二承烈之都门
作者：毛奇龄
朝代：明
体裁：古风

丈夫居家不遂意，翻然拔剑游帝京。滹沱万里白雪尽，蓟门千顷黄榆生。轻车揭揭走析下，燕市风云起叱咤。悬金时上九成台，挟册当来五侯驾。我从君行韨君辙，读君雄文叹奇绝。向使冯唐早济时，魏邴萧曹岂堪说。春风吹开杨柳枝，同舟元礼神仙姿。会乘虎观青云去，莫忘龙山夜雨时。